NEVIĐENA ŠAMARČINA ZA ALBANCE ODZVANjA DO BEOGRADA – KOSOVO GORI ZBOG OVOG: Imaće teške posledice! – Portal za sve nacije i sve generacije\nHome / Vijesti / Regija / NEVIĐENA ŠAMARČINA ZA ALBANCE ODZVANjA DO BEOGRADA – KOSOVO GORI ZBOG OVOG: Imaće teške posledice!\nadmin 8 Marta, 2017\tRegija, Vijesti Leave a comment 652 Views\nAlbanci iz Prištine više nemaju jasnu podršku SAD i sada im je teško da lobiraju za UNESCO, kaže verski analitičar.\nNapeto je bilo i u Parizu, gde je izvojevana diplomatska pobeda Srbije i odbranjeno Kosovo pred Savetom bezbednosti UN. Mesecima su naši zvaničnici vodili borbu da Kosovo i sprska baština ne odu u ruke AlbanacaFoto: Mondo/ Stefan Stojanović Napeto je bilo i u Parizu, gde je izvojevana diplomatska pobeda Srbije i odbranjeno Kosovo pred Savetom bezbednosti UN.\nMesecima su naši zvaničnici vodili borbu da Kosovo i sprska baština ne odu u ruke Albanaca.\nPrištini je sada mnogo teže da izlobira članstvo u UNESCO jer su i neke rimokatoličke zemlje odlučile da budu uzdržane, a Albanci više nemaju jasnu podršku američke administracije, rekao je beogradski istoričar i stručnjak za pitanja vere Aleksandar Raković.\n„Niko ne gleda blagonaklono na rušenje crkava i manastira na Kosovu i Metohiji, to niko ne može da prihvati. Čak i zemlje koje su priznale secesiju Kosova nisu ni pre dve godine bile za prijem albanskih separatista u UNESCO“, naglašava Raković.\nOn je za TV „Pink“ izjavio da izgleda da su Albanci namerno zakasnili u podnošenju zahteva za članstvo u UNESCO ove godine, nakon što im je sa Zapada sugerisano da su prilike takve da oni neće moći da se izbore za prijem.\n„Podnošenje zahteva Prištine za prijem bilo je usmereno ka tome da njihova javnost bude svesna toga da su pokušali i ove godine. Ali, ako ih proceduralno odbiju, onda će moći da kažu – da su proceduralno odbijeni, pa će za dve godine ponovo da podnesu zahtev“, kaže Raković.\nOn ističe da je ovo kašnjenje prištinskog zahteva za prijem u UNESCO veoma važna promjena nakon predsedničkih izbora u Americi, kao i promena odnosa Zapada prema ruskim interesima.\nRaković podsjeća da je stopirana kanonizacija kardinala Katoličke crkve u Hrvatskoj Alojzija Stepinca, prijem samoproglašenog Kosova u UNESCO, kao i prijem Crne Gore u NATO, što treba gledati kao jedan paket globalnih odnosa koji otopljavaju.\n„Ne treba smetati sa uma da je upravo papa tražio od ruskog predsednika da zaustavi pogrom nad hrišćanima na Bliskom istoku, a ne od američke administracije, ni britanske, koje su izazvale ono što se dešava na Bliskom istoku“, rekao je Raković.\nVerski dijalog – u lokalu\nPrema njegovom mišljenju, za međuverski dijalog bitniji je dijalog sveštenika pravoslavnih, katoličkih i islamskih na lokalnom nivou, nego onih na vrhu, jer se tenzije, pre svega, ublažavaju u lokalnim sredinama. „Tome ne doprinosi kanonizacija Stepinca, niti neprimerene izjave o Srbima poglavara Islamske zajednice u BiH Huseina Kavazovića ili izjava Mila Đukanovića da neće biti zaokruženja crnogorske državnosti dok je SPC u Crnoj Gori“, naveo je Raković, podsećajući i na nezavidnu situaciju u Makedoniji.\n„Bilo bi dobro da se nastavi dijalog i da se sa konačnim rešenjem po pitanju Stepinca sačeka, jer još nije vreme. Hrvatska javnost nije spremna da celo pitanje bude zamrznuto neko vreme, ali kroz duži dijalog treba doći do situacije da se razreši veći deo dilema i, u skladu sa činjenicama, dođe do razrešenja“, rekao je Raković.\nOn je naveo da, iako je pitanje kanonizacije Stepinca podelilo srpsku i hrvatsku javnost i u BiH, treba odati priznanje predsedniku Srpske Miloradu Dodiku i hrvatskim liderima u BiH da na njih u političkom svetlu taj problem nije mnogo uticao.\nPrevious Ovo su Rusi i Amerikanci poslednji put radili u Nemačkoj 1945: Da li je moguće da se ovo dešava (foto)\nNext Pojavila mu se ova OGROMNA CISTA, a zbog onog što su iz nje izvukli imat ćete NOĆNE MORE! (VIDEO)


Razvojni grantovi – sistematična rešenja u zajednici - Ozonpress :: internet portal\nTag: grantovi, razvojni\nNacionalna koalicija za decentralizaciju (NKD) sa partnerima, Grupom484 i Fondacijom Jelena Šantić, raspisuje konkurs za autentične lokalne inicijative koje rade u svojim zajednicama u oblastima vladavine prava i kulturne raznolikosti, predstavljaju inovaciju u kreiranju društvenih promena i koje imaju dugoročnu viziju promene u zajednici. Putem platforme promeni.rs inicijative mogu prijaviti svojeakcije u okviru konkursa Razvojnigrantovi – sistematična rešenja u zajednici, a koji se realizuje uz finansijsku podršku Delegacije EU u Srbiji.\nU okviru projekta “Lokalni poziv ka EU“, podržaćemo do 16 inicijativa u iznosu od 5.000 do 10.000 evra koje su usmerene na konkretne potrebe građana u svojim zajednicama u oblastima vladavine prava i kulturne raznolikosti. Kroz oblast vladavine prava podržavamo lokalne akcije usmerene na promovisanje vladavine zakona i razvijanje demokratije. Kroz konkurs podržavamo i lokalne akcije koje su usmerene na polje kulturne raznolikosti sa fokusom na jačanje svesti o delu istog društva u celini, stvaranju trajnih oblika političke i društvene integracije.\nAktivnosti koje lokalne inicijative predlažu treba da budu usmerene na sistematična rešenja u zajedinici zasnovana na konkretnim potrebama građana i građanki i da imaju potencijal izgradnje partnerstava sa drugim akterima u zajednici. Predložene aktivnosti treba da omoguće aktivno uključenje građana i građanki u planiranje i realizaciju aktivnosti, povećanje učešća građana u odlučivanju kao i promenu, primenu ili monitoring javnih politika, unapređenje rada i/ili kreiranjem društvenih servisa usmerenih na zadovoljenje potreba većeg broja ljudi.\nDuboko verujući da lokalne zajednice imaju dovoljno resursa i potencijala da postanu bolja mesta za život, mi obezbeđujemo materijalnu i nematerijalnu podršku da ljudi prepoznaju lokalne resurse i potencijale, kaoi da rade na unapređenju kvaliteta života ljudi u zajednicama.\nProjekat ,,Lokalni poziv ka EU’’ koji realizuje Nacionalna koalicija za decentralizaciju sa partnerima Grupom 484 i fondacijom Jelena Šantić, osnažuje lokalne inicijative za doprinos procesima pridruživanja EU, stvarajući decentralizovano društvo koje neguje kulturnu različitost i participatornu demokratiju. Ovaj projekat finansiraEvropska unija.\nFormirana Radna grupa za izgradnju državnog puta Kragujevac – Čačak


PUT KA NOVOM HLADNOM RATU | Magazin Odbrana i Bezbednost\nby Urednikavgust 6, 2019no comment\nKakve su posledice povlačenja SAD i Rusije iz INF sporazuma? Ko je kriv za propast sporazuma i da li postoje šanse da se lideri dve supersile dogovore oko novog sporazuma kao što su to uradili Regan i Gorbačov 1987. godine\nSjedinjene Američke Države zvanično su se povukle iz INF (Intermediate-Range Nuclear Forces Treaty) sporazuma drugog avgusta ove godine, dok je Rusija obavestila svet da će i ona učiniti isto. Ovaj umirući sporazum zabranjivao je državama potpisnicama da proizvode, koriste i testiraju rakete srednjeg i kratkog dometa. Vrlo bitna stavka ovog sporazuma jeste to što je obuhvatao i nuklearno oružije, dok sa druge strane nije obuhvatao rakete koje su ispaljenje iz vazduha ili sa mora. Države potpisnice bile su u obavezi da unište svoje oružije koje je sporazum zabranjuje. Takođe države potpisnice su imale pravo povlačenja iz sporazuma ali bi u tom slučaju morali obavestiti drugu stranu 6 meseci pre zvaničnog povlačenja, što su SAD i uradile početkom februara ove godine da bi se zvanično povukli početkom avgusta.\nPotpisivanje INF sporazuma 1987 bitan je element istorije Hladnog rata, jer je simbolički predstavlja smirivanje tenzija i put ka post-hladnoratovskoj eri. Sporazum dodatno dobija na značaju kada se uzmu u obzir tadašnje geopolitičke okolnosti i težina pregovora. Naime, dve supersile sedaju za pregovarački sto tek pošto im lideri Evropskih zemalja predoče opasnost razmeštanja i ojačavanja sovjetskog nuklearnog arsenala na teritoriji Istočne Evrope. Pregovori počinju početkom 80-ih imeđu Regana i Brežnjeva ali su okončani neuspehom. Tek 1987. Godine dolazi do sporazuma između Regana i Gorbačova, koji se pokazao kao fleksibilniji pregovarač od Brežnjeva i izgleda da je bolje razumeo nuklearnu opasnost koja je tada pretila Evropi i svetu. Samo nekoliko godina posle potpisivanja sporazuma Sovjetski Savez se urušio, a sporazum postaje simbol sigurnijeg sveta i stavka koju Ronald Regan dodaje u svoju biografiju kao jednog od najuspešnijeg predsednika SAD u istoriji.\nIz Američke administracije su poručili da žele brzo steći stratešku prednost ovim potezom. Međutim veliko je pitanje šta bi ta prednost mogla biti, pošto će ovaj potez biti recipročan pa će i Rusija ubrzo početi da jača svoje vojne kapacitete koji su bili sputavani ovim sporazumom. Sa druge strane, predsednik Ruske Fedracije Vladimir Putin nedavno je u intevjuu za Finanšl Tajms (Financial Times) više puta napomenuo kako bi trebalo više svetskih sila da se uključi u najvažnija globalna pitanja pa samim tim i vojna. Čini se da ovaj sporazum ne odgovara Ruskoj federaciji jer ograničava vojnu snagu samo dve supersile dok ostale države nisu pogođene ovim sporazumom, iako njihovi vojni arsenali takođe predstavljaju opasnost po bezbednost u svetu. Ruska Federacija smatra da u multipolarnom svetu kakav je danas svaka snažna država treba da ima slična ograničenja kada je u pitanju vojna moć. Ovde se, pre svega, misli na Kinu koja takođe poseduje balističke rakete koje su ovim sporazumom zabranjene, ali je ovaj sporazum ne ograničava da koristi, proizvodi ili testira ovakve rakete. Treba uzeti u obzir da je snaga nuklearnog oružija Kine daleko manja od ruskih ili američkih kapaciteta, ali da bi takođe bila katastrofalna po svet ako bi se upotrebila u nekom sukobu.\nSAD optužuju Rusiju da krši INF sporazum tako što testira projektil 9M729 za koji smatraju da premašuje domet od 500km na koliko ih ograničava ovaj sporazum. Sa druge strane Rusija negira ove navode tvrdeći da je maksimalni domet ovog projektila oko 480km i optužuje SAD da poseduje lansirne rampe u Evropi koji krše tačke INF sporazuma. Bilo kako bilo, INF sporazum je mrtav pa će se na globalnu scenu vratiti hladnoratovski pojmovi kao što su trka u naoružanju ili bezbednosna dilema, jer će supersile sada pristupiti ojačavanju svojih vojnih kapaciteta koji su ovim sporazumom bili spitavani kako bi odgovorili na strateške i geopolitičke poteze druge strane. Međutim treba očekivati i odgovor ostalih snažnih država, koje neće sedeti mirno dok SAD i Rusija vojno jačaju, pa se tako može očekivati pojačavanje vojnih budžeta većeg broja država u narednih nekoliko godina. Ipak ne treba isključiti mogućnost da bi ovo mogao biti zajednički plan SAD i Rusije kako bi, usled povećanja vojnih kapaciteta i nesigurnosti sveta, okupili sve relevantne države za pregovarački sto kako bi se postigao novi sporazum ograničavanja nuklearnih kapaciteta koji obuhvata sve države koje ga poseduju. Tako bi SAD i Rusija dobili stabilniju globalnu situaciju koju bi mogli da kontrolišu kao glavni igrači na međunarodnoj sceni. Naravno pitanje je da li bi do takvog sporazuma došlo, jer bi pregovori verovatno bili još teži nego oni iz 80-ih godina jer bi sada učestvovalo mnogo više država koje bi morale pristati na kompromis. INF sporazum simbolički je predstavljao početak kraja Hladnog rata, isto tako propast ovog sporazuma zvanično predstavlja početak novog Hladnog rata u kome će, po svemu sudeći, učestvovati mnogo više država.


Vreme 895 - Meridijani\nPojas Gaze: Živi zid\nHiljade Palestinaca, predvođenih ženama i decom, okupilo se duž glavnog puta od severa do juga pojasa Gaze da bi formirali živi lanac dug 40 kilometara u znak protesta zbog sankcija Izraela. Protestovali su palestinski učenici, autobusima dovezeni iz škola zatvorenih zbog protesta, studenti i žene iz organizacija Hamasa, koji su želeli da privuku pažnju sveta. Kao organizator protesta navodi se takozvani Narodni komitet protiv opsade, blizak Hamasu, dok mediji ocenjuju da je odziv na demonstracije bio slab jer je umesto desetina hiljada (bilo je najavljeno 50.000) došlo nekoliko hiljada ljudi. Demonstranti su osim palestinskih i zastava Hamasa nosili transparente s natpisima "Okončajte blokadu Gaze odmah" i "Vaša opsada neće oslabiti našu volju". Protest je protekao uglavnom mirno, sa izuzetkom jednog desetogodišnjeg dečaka na izraelskoj strani. On je zadobio teške povrede u eksploziji rakete koja je iz Gaze pala na podzemno sklonište u pograničnom gradu Sderotu.\nVašington: Obama s turbanom\nFotografija Baraka Obame, kandidata Demokratske stranke za predsedničku nominaciju, obučenog u neameričku odeću i sa turbanom na glavi, izazvala je kontroverze u SAD i pokrenula optužbe da iza toga stoji njegova konkurentkinja Hilari Klinton. Kako tvrdi BBC na srpskom, fotografija datira iz 2006. godine kada je Obama, kao američki senator, posetio Somaliju gde je fotografisan u nacionalnoj nošnji te zemlje, koja uključuje i turban na glavi. Naime, pojava fotografije u javnosti izazvala je oštar verbalni sukob između Obaminih pristalica i tabora njegove rivalke Hilari Klinton. Najpre je Obamin menadžer kampanje rekao da suprotni tabor "treba da se stidi zbog načina na koji seje strah među biračima", a zatim je iz štaba gospođe Klinton stiglo uveravanje da oni nisu prosledili fotografiju medijima. Još su dodali i da fotografija nikoga ne diskriminiše… Kako god, autori ove ujdurme prikazali su jednog drugog Obamu, poreklom iz crne Afrike, koga je otac Kenijac ostavio kada je imao samo dve godine.\nJerusalim: Političari napasnici\nVrhovni sud Izraela podržao je molbu bivšeg predsednika Moše Kacava, koji je prošle godine optužen za silovanje i suspendovan sa funkcije, da se osuda za pokušaj silovanja i zatvorska kazna zamene priznanjem lakšeg seksualnog zločina nad podređenim službenicama. Usprotivile su se nevladine organizacije za prava žena koje su podnele žalbu sudu da odbaci usvajanje molbe Kacava, govoreći da država ništa ne čini kako bi zaposlena žena u Izraelu manje strahovala od seksualnog uznemiravanja nadređenih šefova. Zbog tog skandala, bivši predsednik Kacav, koji se u javnosti predstavlja kao "žrtva progona", povukao se sa funkcije u junu prošle godine. Tužilac Menahem Mazuz kaže da postoje dokazi da se 62-godišnji Kacav tereti za silovanje podređenih službenica, ali da je zbog problematičnih detalja u optužnici ipak odlučeno da se postupak protiv bivšeg predsednika vodi kao lakši seksualni prestup koji će on priznati. U takvom postupku, Kacav neće ići u zatvor već je obavezan da javno na sudu prizna krivicu. Vrhovni sud je saopštio da nema razloga da ospori Mazuzovu odluku, dok je advokat žrtava izjavio da je to "crni dan za zakonodavstvo". Advokat odbrane kaže, međutim, da je to "tužan dan" i da odluka suda "nije pobeda", jer je bivši predsednik "dosta propatio". Ovo nije prvi slučaj da se izraelski lideri udvaraju ženama protivno njihovoj volji (bivši izraelski ministar pravde Haim Ramon proglašen je krivim za nedolično ponašanje na sudu u Tel Avivu, zbog toga što je poljubio jednu mladu ženu protiv njene volje).\nVlada u Bagdadu oštro je u utorak protestvovala zbog ofanzive turske vojske na severu Iraka protiv kurdskih pobunjenika. Bagdad je takođe pozvao Ankaru da odmah povuče svoje trupe. Turska vojska prešla je iračku granicu prošle sedmice i do sada je u borbama koje vodi sa pripadnicima Radničke parije Kurdistana izgubila 19 vojnika. Žrtve na strani pobunjenika su višestruko veće i premašuju broj od 150 poginulih. Dok Ankara optužuje Bagdad zbog nesuprotstavljanja pobunjenicima, iračka vlada uzvraća tvrdnjom o "vojnom mešanju" i "narušavanju iračkog suvereniteta."


Jedna osoba teže povrijeđena u 32 saobraćajne nezgode - Vijesti.me\nU Crnoj Gori, u protekla 24 sata, dogodile su se 32 saobraćajne nezgode, u kojima je jedna osoba teže povrijeđena, a 12 lakše.\nPolicija je oduzela 32 vozačke dozvole i podnijela 150 prekršajnih prijava.\nIz Operativnog centra Uprave policije je saopšteno da je izdato 169 naloga za uplatu novčanih kazni.\nZastoji zbog rada\nSaobraća se odvija nesmeteno, a kraćih zastoja ima na putevima gdje se radi, saopšteno je iz Auto moto saveza Crne Gore.\nSaobraćaj na magistralnom putu Kolašin-Mateševo, u mjestu Skrbuša, obavlja se u jednom smjeru\nNa graničnim prelazima Dobrakovo na magistralnom putu Bijelo Polje-Prijepolje i Dračenovac na putu Rožaje-Ribarići mogući su povremeni kraći prekidi saobraćaja.\nPrivremena signalizacija postavljena je na magistralnom putu Podgorica-Petrovac, u mjestima Brčeli, Donji Bukovik i Sotonići dva, kao i na regionalnom putu Pljevlja-Đurđrvića Tara, na lokaciji Vlaškovec.\nSaobraćaj na magistralnom putu Kolašin-Mateševo, u mjestu Skrbuša, obavlja se u jednom smjeru.\nNa regionalnom putu Gornje polje - Krstac biće povremenih prekida saobraćaja u periodu od devet do 17 sati


Mesec dana besplatne fizičke aktivnosti u studentskim domovima akcija „studenti za studente“\nBeograd, 1.10.2014 – Održan je prvi veliki studentski simultani trening u Beogradu, Nišu i Novom Sadu, tokom kog je više od 100 studenata vežbalo iz sva tri grada. Ovom akcijom su studenti Fakulteta sporta i fizičkog vaspitanja Univerziteta u Beogradu i udruženje studenata medicine IFMSA-Serbia zvanično započeli akciju „Studenti za studente“ i na taj način najavili mesec dana besplatne fizičke aktivnosti u tri studentska doma u ovim gradovima. Cilj ove akcije je da podstakne omladinu, a posebno studente koji dosta vremena provode u sedećem položaju da se fizički aktiviraju i da usvoje određene zdrave navike.\nBesplatni treninzi će se realizovati tokom oktobra u studentskim domovima „Studentski grad“ u Beogradu, „Car Lazar“ u Novom Sadu i „Paviljon IV“ u Nišu gde će svi stanovnici ovih domova imati priliku da se upoznaju sa osnovnim principima pravilnog vežbanja i fizički se aktiviraju kroz brojne treninge koji su za njih pripremili studenti DIF-a. U istom periodu, studenti medicine će realizovati zdravstvena savetovališta, merenje indeksa telesne mase, držati edukativna predavanja na teme hidratacije pre, tokom i nakon treninga, postizanja energetskog balansa, kao i upoznavanje sa pravilima razumevanja kalorijskog unosa i potrošnje kalorija.\n„Prepoznali smo da naše kolege, studenti, često zanemaruju fizičku aktivnost zbog mnogobrojnih fakultetskih obaveza, a na uštrb svog zdravlja i zbog toga smo se osećali dužnim da im pomognemo na način na koji mi to najbolje umemo, a to je kroz promociju značaja redovne fizičke aktivnosti i pravilne i izbalansirane ishrane kao najvažnijih faktora u očuvanju zdravlja. Iskreno se nadamo da će naše kolege i nakon ovih mesec dana tokom kojih ćemo zajedno vežbati usvojiti ove navike i da će nastaviti da budu fizički aktivni.“ – istakao je Boris Ristanović, student Fakulteta sporta i fizičkog vaspitanja u Beogradu.\nAkcija “Studenti za studente” deo je nacionalne informativno edukativne kampanje „Pronađi meru“ koju realizuju Komitet za međunarodnu saradnju studenata medicine – IFMSA Srbija, studenti Fakulteta za sport i fizičko vaspitanje Beograd i Niš, Fakultet za sport i turizam - TIMS, Univerzitet EDUCONS, Novi Sad, Udruženje građana Delpas, uz podršku Coca-Cola fondacije i pod pokroviteljstvom Ministarstva zdravlja.\nO “Pronađi meru” projektu\nU želji da ukažu na važnost pronalaženja balansa u svim segmentima života, studenti medicine okupljeni u Komitet za međunarodnu saradnju studenata medicine IFMSA-Serbia sa svojim partnerima pokrenuli su informativno-edukativnu kampanju pod nazivom „Pronađi meru“. Cilj ove kampanje je da se kroz pravilan, umeren i aktivan životni stil spreče različita zdravstvena oboljenja koja mogu nastati kao posledica fizičke neaktivnosti i neizbalansirane ishrane.\nU toku godinu i po dana realizovane su različite aktivnosti: od nacionalno istraživanje o navikama u ishrani i fizičkoj aktivnosti odraslog stanovništva koje je sprovelo udruženje građana „Delpas“ uz podršku stručnih timova Instituta za javno zdravlje „Dr Milan Jovanovic Batut“, Stratističkog zavoda Republike Srbije i Medicinskog Falulteta u Beogradu. Istraživanje je sprovedeno na reprezentativnom uzorku od 1.207 ispitanika širom Srbije, a rezultati koji su ovim putem dobijeni mogu se koristiti kao osnova za kvalitetnije planiranje zdravstveno vaspitnih mera i aktivnosti u cilju unapređenja zdravlja stanovništva.\nOsim toga, studenti medicine su u toku prošle i ove godine informisali posetioce supermarketa širom Srbije o tome kako se pravilno čita preporučeni dnevni unos kalorija istaknut na etiketi (GDA), a kako bi istakli važnost pravilnog izbora namirnica od strane potrošača. Ova aktivnost bila je organizovana u Beogradu, Kragujevcu, Novom Sadu i Nišu, i tom prilikom studenti medicine edukovali su potrošače u više od 50 Maxi supermarketa u ovim gradovima.\nKako bi i roditelji došli do pravih informacija i saveta o važnosti stvaranja pravilnih navika u ishrani dece od najranijeg detinjstva, kao i o značaju bavljenja fizičkom aktivnošću za pravilan rast i razvoj mališana, studenti medicine su u domovima zdravlja u Beogradu organizovali brojne interaktivne radionice.\nKampanju „Pronađi meru“ pokrenuli su Komitet za međunarodnu saradnju studenata medicine IFMSA-Serbia, Udruženje građana Delpas, uz podršku Minstarstva zdravlja Republike Srbije i Coca-Cola Fondacije.\nAkcija „Studenti za studente“ u okviru kampanje Pronađi meru\nU želji da ukažu na važnost pronalaženja balansa u svim segmentima života, studenti medicine okupljeni u Komitet za međunarodnu saradnju studenata medicine IFMSA-Serbia pokrenuli su informativno-edukativnu kampanju pod nazivom „Pronađi meru“. Cilj ove kampanje je da se kroz pravilan, umeren i aktivan životni stil spreče različita zdravstvena oboljenja koja mogu nastati kao posledica fizičke neaktivnosti i neizbalansirane ishrane. Ovu kampanju realizuju Udruženje građana Delpas, Komitet za međunarodnu saradnju studenata medicine IFMSA-Serbia i V+O Communications uz podršku Minstarstva zdravlja Republike Srbije i Coca-Cola Fondacije.\nJedna od mnogobrojnih aktivnosti u okviru kampanje „Pronađi meru“ je akcija „Studenti za studente“ koja će se realizovati u okviru studentskih domova u Beogradu, Novom Sadu i Nišu. U realizaciji ove aktivnosti, studetima medicine u pomoć su pritekli studenti Fakulteta sporta i fizičkog vaspitanja. Ideja je da studenti medicine i fakulteta za sport i fizičko vaspitanje, udurženi u tim, organizuju mesec dana besplatne fizičke aktivnosti za stanovnike studentskih domova u ovim gradovima. Ovoj aktivnosti odazvali su se Studentski centri u Beogradu, Novom Sadu i Nišu i u okviru njih studentski domovi „Studentski grad“ iz Beograda, studentski dom „Car Lazar“ iz Novog Sada i studentski dom „Paviljon IV“ iz Niša.\nMehanizam aktivnosti je u svakom gradu isti: ideja je da studenti sa Fakulteta sporta i fizičkog vaspitanja tokom radne nedelje drže časove fizičke aktivnosti za stanovnike doma i za ostale zainteresovane studente, dok će studenti medicine jednom nedeljno u okviru doma držati jednočasovna zdravstvena savetovališta. Tokom sat vremena, studenti će imati priliku da se informišu o raznim temama, kao što su značaj hidratacije, osnovne činjenice o energetskom balansu, šta su kalorije i kako se najefikasnije troše, kao i da pitaju studente medicine za neki zdravstveni savet.\nOva aktivnost zvanično počinje 1.10. u 12h, kada će studenti iz sva tri grada (Beograda, Niša i Novog Sada) U ISTO VREME započeti najveći studentski simultani trening u Srbiji, gde će zajedno vežbati ispred svojih domova. Nakon toga, tokom celog oktobra po unapred predviđenim rasporedima za svaki grad, studenti Fakulteta sporta i fizičkog vaspitanja iz Niša, kao i njihove kolege iz Novog Sada i Beograda, držaće besplatne časove fizičke aktivnosti za stanovnike doma i za ostale zainteresovane studente, dok će studenti medicine jednom nedeljno držati svoje edukativne radionice. Time smo mesec oktobar proglasili mesecom fizičke aktivnosti u studentskim domovima u Beogradu, Nišu i Novom Sadu.\nCilj kampanje „Pronađi meru“ je da podigne svest opšte javnosti o značaju pravilne ishrane i važnosti aktivnog životnog stila.\nGRAĐANI SRBIJE FIZIČKI NEAKTIVNI POKAZALI REZULTATI NACIONALNOG ISTRAŽIVANJA\nBeograd, 23. septembar 2014 - Završeno je istraživanje o navikama u ishrani i fizičkoj aktivnosti odraslog stanovništva koje su sproveli Republički zavod za statistiku, Institut za javno zdravlje Srbije "Dr Milan Jovanović Batut", i Udruženje građana „Delpas“. Istraživanje je sprovedeno na reprezentativnom uzorku od 1.207 ispitanika širom Srbije, sredstva za realizaciju projekta obezbedila je Coca-Cola Fondacija, dok je Ministarstvo zdravlja Srbije pokrovitelj projekta. Rezultati ovog istraživanja mogu se koristiti kao osnova za kvalitetnije planiranje zdravstveno vaspitnih mera i aktivnosti u cilju unapređenja zdravlja stanovništva.\nO tome koliko smo fizički (ne)aktivni najbolje svedoče podaci da žene u proseku dnevno provode i do 314 minuta sedeći, a muškarci i do 296 minuta (na poslu, kod kuće, pri odlasku i dolasku sa posla, u kafiću/restoranu, bioskopu i sl), a ako se tome doda i vreme provedeno u spavanju (oko 8 sati), onda se može reći da smo i do 14 sati dnevno u stanju mirovanja. U stanju mirovanja energetska potrošnja je minimalna.\nRanije su ljudi mnogo više bili u pokretu oko obavljanja redovnog posla i dnevnih obaveza, ali sa tehnološkim inovacijama i ovde se slika značajno promenila, tako da samo 14% populacije u Srbiji radi težak fizički posao i u tome prednjače muškarci. 36.7% populacije je na poslu ili tokom obavljanja dnevnih aktivnosti povremeno izloženo umerenom fizičkom naporu (brzim hodom odlaze do prodavnice, nose lakši teret ili se penju stepenicama bar do četvrtog sprata, obavljaju kućne poslove). U ovoj grupi žene su izložene umerenom fizičkom naporu oko 66 minuta, a muškarci 90 minuta nedeljno.\nNa nedeljnom nivou laka fizička aktivnost, odnosno lagano hodanje ili vožnja bicikla oko 10 minuta dnevno je za celu grupu ispitanika prosečno iznosila 75 minuta što je ekvivalent od 37,5 minuta umerene fizičke aktivnosti nedeljno, pošto laka fizička aktivnost ima koeficijent potrošnje energije dva puta manji od umerene. Posmatrano na pet radnih dana, hodajući ili vozeći bicikl do posla muškarci potroše 382 kcal, a žene 312 kcal nedeljno. Na godišnjem nivou to sprečava dobitak od 2250 gr masnog tkiva za muškarce, odnosno 1830 gr za žene, što je ipak izvesna korist. Mnogo veća korist za zdravlje bi se ostvarila kada bismo postigli preporuke Svetske zdravstvene organizacije (SZO) od minimum 150 minuta umerene fizičke aktivnosti nedeljno u cilju unapređenja zdravlja.\nKako bi se postigle ove preporuke SZO, uz uobičajene aktivnosti treba dodati i redovnu rekreaciju, međutim i tu podaci nisu sjajni jer se rekreacijom jednom ili više puta nedeljno bavi samo 16.9% ispitanika. Od toga intenzivnom rekreacijom ili aktivnim sportom bavi se samo 6.3% ispitanika sa prosečnom dužinom treninga od 105 minuta dnevno. Muškarci se duplo više bave intenzivnom rekreacijom nego žene koje češće upražnjavaju umerene oblike rekreacije. Preostalih 10.6% ispitanika koji su se bavili rekeacijom je pribegavalo umerenim oblicima rekreacije - vožnja bicikla od najamnje pola sata, plivanje, odbojka.\nOvo su alarmantni podaci jer ukazuju na veoma čestu pojavu sedenternog načina života i to u svim starosnim grupama.\nPreporuke Svetske zdravstvene organizacije (SZO) o učinku fizičke aktivnosti na zdravlje:\nZdrave odrasle osobe uzrasta od 18–64 godina trebalo bi da nedeljno imaju minimum 150 minuta fizičke aktivnosti umerenog intenziteta, ili 75 minuta aktivnosti sa visokim intenzitetom, ili kombinaciju ove dve koja je ekvivalentna ovim vrednostima\nVežbe za mišićnu snagu treba da obuhvataju najveće grupe mišića i da se rade najmanje 2 puta nedeljno\nPrema podacima SZO, više od polovine evropske populacije ne uspeva da postigne osnovne preporuke za fizičku aktivnost. U EU, samo 31% odraslog stanovništva je umereno aktivno 30 minuta dnevno, odnosno dostiže preporuke SZO, ali se zato 39% stanovništva prema podacima istraživanja Eurobarometra iz 2009. godine nije uopšte bavilo sportom i rekreacijom, a najnoviji podaci iz 2013. godine govore da je ovaj procenat porastao na 41%. Iz godine u godinu, procenat fizički aktivnih opada. Ni Srbija nije izuzetak.\nPrema podacima koje je objavila Evropska komisija, u istočnim i južnim delovima EU niža je stopa fizičke aktivnosti nego u zapadnim i severnim. Najaktivniji su Skandinavci i Holanđani. Takođe, primećeno je da sa povećanjem siromaštva opada nivo fizičke aktivnosti, jer su ljudi više okrenuti traženju posla i zaradi nego očuvanju zdravlja. U EU je veoma visoka svest kod osoba koje su fizički aktivne o tome da je fizička aktivnost bitna za očuvanje zdravlja i većina aktivnih osoba to navodi kao razlog svoje aktivnosti. Ima i onih koji su fizički aktivni da bi očuvali svoj izgled, a jedan deo to čini jer im je i zabavno da se bave različitim aktivnostima.


Hoće li Lajčak uspeti da "pogura" nastavak dijaloga? - European Western Balkans\nAutor Sandra Maksimović 15. 03. 2021.\nBEOGRAD / PRIŠTINA – Zvanična poseta specijalnog predstavnika EU za dijalog Beograda i Prištine Miroslava Lajčaka Beogradu i Prištini početkom marta, usledila je nakon nedavne pobede Aljbina Kurtija i njegove partije Samoopredeljenje na prevremenim parlamentarnim izborima na Kosovu. Lajčak je došao sa porukom da očekuje nastavak dijaloga, kao i da nema prepreka za postizanje sporazuma između Srbije i Kosova tokom mandata Kurtija i Osmani, iako je Kurti u svom pobedničkom govoru naglasio da mu dijalog sa Beogradom neće biti prioritet.\nDonika Emini, članica Savetodavne grupe za Balkan (BiEPAG) i izvršna direktorka CiviKos platforme, istakla je da se njegova poseta može posmatrati kao testiranje terena sa pobednikom na izborima i opozicionim strankama kako bi bio siguran da će proces dijaloga ostati važan i da će ostati prioritet za Kosovo.\n“Ova poseta pokazuje da je Lajčak zainteresovan za nastavak procesa i da je pod pritiskom, plašeći se da ovaj proces možda neće biti prioritet za Kosovo i za novu vladu koja traži fundamentalne promene na unutrašnjem planu”, izjavila je Emini za European Western Balkans\nOna je navela da je jasno da postoji strah da se Kurti neće vratiti za pregovarački sto.\n“Kurti sigurno neće nastaviti ono što je Avdulah Hoti ostavio na pola puta. To znači da je posao koji je do sada urađen u okviru dijaloga, kojim je Lajčak posredovao, ugrožen. A Lajčak je prilično proaktivan otkako je preuzeo ulogu specijalnog predstavnika EU. Stoga, to što dijalog Kurtiju nije prioritet, stavio je EU – željnu postizanja rezultata u ovom procesu – pod ogroman pritisak”, objasila je Emini.\nLajčak je inicirao ovu posetu, kako kaže Emini, ne samo da bi pokazao podršku nakon izbora na Kosovu, već i da bi osigurao posvećenost EU nastavku ovog procesa zajedno sa SAD.\nOdlaganje sporazuma nije u interesu Prištine\nViši analitičar javnih politika Fondacije za otvoreno društvo Srđan Cvijić, istakao je da je značajno da posle četiri godine, može se slobodno reći izgubljenog vremena pod mandatom predsednika Trampa, EU ponovo stvari uzme u svoje ruke i da se u partnerstvu sa novom američkom administracijom skoncentriše na stvaranje uslova za istorijski sporazum između Beograda i Prištine.\n“Nisam siguran koliko je u interesu Prištine da čeka i odlaže sporazum sa Beogradom. Ovakva situacija savršeno odgovara predsedniku Srbije Aleksandru Vučiću koji Zapadnim partnerima želi da pokaže kako se aktivno zalaže za normalizaciju odnosa sa Kosovom, a kojem je na unutarpolitičkom planu u Srbiji izuzetno teško da za takav sporazum dobije širu podršku”, naveo je Cvijić.\nPrema Cvijićem rečima, u situaciji gde Kurti kaže da mu dijalog nije prioritet, Vučić će lako teret odgovornosti za održavanje situacije zamrznutog konflikta prebaciti na drugu stranu.\n“Zapad će pritiskati Kurtija a ne njega, i to je za sadašnji SNS režim u Srbiji idealna situacija”, kazao je Cvijić.\nIpak, on je dodao da je izjavu Aljbina Kurtija da dijalog nije prioritet više razumeo kao nameru da se skoncentriše na unutarpolitička pitanja, borbu protiv kriminala i korupcije, što je značajno za Kosovo.\n“Raskorak sa tzv. ‘ratnom koalicijom’ koju su činile partije nastale iz OVK je značajno za dalju demokratizaciju društva. Ohrabrujuće je da Lajčak ima utisak da su nove vlasti na Kosovu ipak spremne da dijalog nastave”, naveo je Cvijić.\nKako će izgledati nastavak dijaloga?\nImajući u vidu Kurtijevu izjavu, postavlja se pitanje da li će proces dijaloga izgledati drugačije kada Kurti preuzme poziciju budućeg pregovarača.\nEmini ističe da ne postoje nikakva očekivanja u odnosu na to kako će Kurti pristupiti ovom procesu.\n“Do sada je Kurti pokazao posvećenost unutrašnjoj reformi i restrukturiranju zemlje, ne nudeći detaljan predlog o tome kako planira da upravlja jednim od najvažnijih pitanja – dijalogom između Kosova i Srbije. Dosadašnja očekivanja građana Kosova su da će Kurti proaktivno raditi na izgradnji procesa koji je transparentan i zasnovan na vrednostima i principima”, navela je Emini i dodala da su očekivanja da Kurti ne pristupi ovom procesu na isti način kao stara vladajuća elita.\nLajčak je tokom posete Beogradu rekao da ne može da naglasi koliko je dijalog ključan za obe strane kako bi napredovale na evropskom putu i istakao da status kvo nije održiv.\nPročitajte više: Lajčak: Dijalog Beograda i Prištine ključan za obe strane, status kvo nije održiv\nIpak, za činjenicu da Beograd i Priština ni nakon 10 godina pregovora nisu postigli sporazum, Cvijić kaže da deo odgovornosti leži i na samoj EU.\n“Da bi Beograd i Priština stegli zube i prihvatili možda i bolne kompromise sa drugom stranom, a jasno je da će i jedni i drugi morati na pristanu na kompromis, moraju da budu sigurni da će takva kontruktivna politika biti na odgovarajući način nagrađena. Dokle god vide da se hrabri državnički potezi poput Prespanskog sporazuma koji je sa Grčkom sklopila vlada Zorana Zaeva u Severnoj Makedoniji zasluženo ne nagrađuju, Srbiji i Kosovu će biti izuzetno teško da normalizuju međusobne odnose”, izjavio je Cvijić.\nOn je dodao da je režim u Srbiji, zbog galopirajućeg nazadovanja demokratije u Srbiji, sam odgovoran za nedovoljan napredak u pregovorima o članstvu sa EU, ali da sa druge strane imamo Kosovo koje je zaslužilo da kao i ostali na Zapadnom Balkanu dobije viznu liberalizaciju, a do toga zbog protivljenja jedne ili dve države članice EU ne dolazi.\n“Sve dok se to ne desi, EU neće biti kredibilan partner lokalnim političarima na Kosovu”, zaključio je Cvijić.\nAljbin KurtiBiEPAGDiajlog Beograda i PrištineDonika EminiEUKosovoMiroslav LajčakSADSrđan Cvijić


Razmotriti mogućnost povećanja zarada zdravstvenim radnicima – Portal Podgorica\nRazmotriti mogućnost povećanja…\nSocijalistička narodna partija (SNP) pozvala je Ministarstvo finansija i socijalnog staranja da razmotri mogućnosti povećanja zarada zdravstvenim radnicima, kako bi bili stimulisani da nastave da posao obavljaju odgovorno i savjesno.\nIz SNP-a su kazali da je potrebno povećati plate zdravstvenim radnicima, koji se već duže od godinu nalaze u vanrednom režimu rada zbog pandemije Covid 19.\n„Do sada je ovo pitanje tretirano povremenim stimulansima, što nije dugoročno rješenje za njihov prilično loš ekonomski položaj“, istakli su iz te partije.\nSNP, kako su naveli, zahtjev da se zdravstvenim radnicima povećaju zarade, posebno ljekarima, ponavlja već nekoliko godina, ali od bivše vlasti nije bilo volje da se tom pitanju posveti potrebna pažnja.\n„Iako je finansijska situacija prilično loša zbog posledica koje je izazvala epidemija, mora se pronaći prostor za uvećanje primanja ljudi koji se već mjesecima nalaze na prvoj liniji odbrane od korona virusa“, smatraju u SNP-u.\nOni su pozvali Ministarstvo finansija i socijalnog staranja da razmotri mogućnosti povećanja zarada zdravstvenim radnicima.\n„Kako bismo ih stimulisali da nastave da svoj posao obavljaju odgovorno i savjesno, a u korist svih članova našeg društva“, navodi se u saopštenju.


Dodik pozvao Srbe u Njemačkoj da formiraju autonomne oblasti – Mreza\nNjemački Bundestag je odlučio staviti našu zemlju u fokus, a diskutuju čak i o opciji slanja vojnih trupa, pored najavljenih sankcija Republici Srpskoj. Milorad Dodik nije ostao dužan, pa je pozvao sve Srbe koji žive u Njemačkoj da se pod hitno stave njemu na raspolaganje u narednom periodu.\n“Ovim putem šaljem apel svim Srbima koji žive na prostoru Republike Njemačke, da pod hitno organizuju lokalne sastanke i odmah krenu u proglašavanje autonomnih oblasti. Ovo će biti naš odgovor na najavljenu invaziju Njemačke na Republiku Srpsku i mi im nećemo ostati dužni. Branit ćemo svaku našu kuću širom Njemačke i nećemo dozvoliti da nam oduzmu slobodu i pravo da budemo ono što želimo da budemo. Ovo nije molba, ovo je naredba”, kategorično je rekao Dodik\nPrema dosadašnjem planu, Dodik ima ambiciju formirati četiri nezavisne oblasti, u kojima se nalazi najveći broj Srba, a ostale je pozvao da im se pridruže.\n“Ne možemo praviti autonomne pokrajine gdje nas je malo po Njemačkoj, zato pozivam sve Srbe da se presele u dijelove gdje ima našeg svijeta i da započnu sa formiranjem autonomnih oblasti. Ideja je da se formiraju SAO Bremen, SAO Bavarska, SAO Brandenburg i SAO Saska. Tu ćemo proglasiti svoju vlast, formirati barikade i uvesti svoje zakone, a svi koji žele da ostanu na tim teritorijama a nisu Srbi, mogu to slobodno učiniti ukoliko prihvate novu vlast”, dodao je Dodik.\nDodik je također zamolio sve Srbe koji žive po dijaspori širom svijeta, da pod hitno krenu sa slanjem novca za nove autonomne oblasti, kako bi mogli nabaviti oružije, municiju, lijekove i hranu.\nZASTRAŠUJUĆI SNIMAK OBIŠAO SVIJET: Avion se prepolovio prilikom prinudnog slijetanja, aerodrom zatvoren… (VIDEO)\nOTKRIVENI DETALJI SA SASTANKA SA DODIKOM: Krajišniku i družini skoro 15 miliona maraka koje “NISU NAPLATILI U RATU”!


Samo šest parova u Banjaluci u aprilu stalo na ludi kamen - Virus korona - BiH\nSamo šest parova u Banjaluci u aprilu stalo na ludi kamen\nFoto: N.N. | Samo šest parova u Banjaluci u aprilu stalo na ludi kamen\nNemanja Vukojević 09.07.2020 07:42\nU prvih šest mjeseci ove godine na području grada Banjaluka obavljeno je 325 vjenčanja, što je za 157 manje u odnosu na isti period prošle godine kada su obavljena 482 vjenčanja, potvrdila je za "Nezavisne" Diana Džaja Jokić, šef Odsjeka za građanska stanja, upravne poslove i pravnu pomoć građanima u Gradskoj upravi.\nBroj vjenčanja je smanjen za trećinu u odnosu na isti period prošle godine, i to, prema riječima Džaja Jokićeve, uglavnom zbog pandemije virusa korona.\nPojasnila je da su tokom perioda kada je bila proglašena vanredna situacija, budući mladenci počeli otkazivati rezervisane termine za vjenčanja.\n"Prema evidenciji najava za uže područje grada, za period mart, april i maj bilo je rezervisano 159 termina. Neki od njih su odustali od svojih vjenčanja u tom periodu, a neki su ta vjenčanja obavili već ovih dana, tako da nije moguće precizirati broj vjenčanja koja su otkazana, za razliku od onih koja su prolongirana za neki drugi period", kazala je Džaja Jokićeva.\nIstakla je da je činjenica da su se mladenci počeli javljati u drugoj polovini marta da otkažu svoje termine za vjenčanja, i kod matičara za uže područje grada, i u mjesnim kancelarijama.\n"Matičari su i sami kontaktirali buduće mladence da provjere i da se izjasne o rezervisanom terminu i organizaciji vjenčanja, isključivo u skladu s mjerama koje su bile na snazi", pojasnila je Džaja Jokićeva.\nDodala je da je najviše termina otkazano u aprilu, a logična posljedica je da je i najmanji broj vjenčanja obavljen u aprilu, svega šest.\n"U periodu mart, april i maj gotovo polovina vjenčanja za uže područje grada je otkazana, a obavljena su 82. Slično je i u mjesnim kancelarijama, gdje je bilo zakazano oko 60 vjenčanja, a obavljeno ih je 30", pojasnila je Džaja Jokićeva.\nSva vjenčanja u ovom periodu održana su u Muzeju savremene umjetnosti, u atrijumu Gradske uprave ili u prostorijama mjesnih kancelarija.\n"Ona su održana u uskom krugu prisutnih, isključivo uz prisustvo osoba bez kojih se, u smislu člana 22. Porodičnog zakona, ne može obaviti vjenčanje, a to su budući supružnici, matičar i delegirani odbornik, dva svjedoka, a na nekim vjenčanjima bio je prisutan i fotograf", rekla je Džaja Jokićeva.\nBanjaluka Vjenčanja Virus korona Korona\nVirus korona - BiH\nIzolatorijum u Studentskom domu Bjelave u funkciji od ponedjeljk\nDodik: Pandemija se ne smiruje i to zabrinjava, razgovaraćemo o\nŠeranić: Pripremamo kapacitetete za narednu sezonu gripa i koron\nSpreman novi izolatorijum u Studentskom domu u Sarajevu\nŠeranić: Plan vakcinacije za COVID-19 za RS biće gotov naredne s\nU naredna 24 časa biće osposobljen privremeni izolatorijum na Bj\nČerkez: FBiH do kraja mjeseca dobija do 100.000 testova\nRS kupuje dodatnih 50.000 brzih testova na virus korona\nBanjaluka priprema mjere: "Početak školske godine će biti izazov\nU FBiH 128 novozaraženih, troje preminulo od posljedica korone\nU Brčkom još 16 zaraženih virusom korona\nZeljković: Cijena testova na koronu za sada ostaje 200 KM\nPremijer Kantona Sarajevo obustavio korištenje godišnjih odmora\nNa KCUS testirana 502 uzorka, na COVID-19 pozitivno 85 osoba\nRekordan broj pacijenata u izolatorijumu u Podhrastovima\nSDA: Sarajevo se pretvara u najveći klaster u Evropi\nVanja Crnojević iz BiH ide u Bejrut, pomagaće stradalom stanovništvu\nU SFRJ ranije napuštali roditelje, sad polovina mladih živi s njima\nNoževi iz radionice Nemanje Mijića u Novom Gradu otišli i u bijeli svijet\nAida Begić proizvodi narodne nošnje: Najbolja terapija u stresna vremena\nDa li ste znali da sreća može da se vježba?\nRakija koronuša sa Kozare za dezinfekciju iznutra i izvana\nHambašići se bave starim zanatom: Drvorezbarstvo je pjesma u drvetu\nNe može se zaposliti u struci: Skidam se i tako zarađujem\nSestre se porodile isti dan, obje dobile treće dijete\nUvedene mjere za "kovid bezbjedno vjenčanje"


Dančenko: I SAD i Rusija deluju nemoćno u pogledu Irana i Koreje\nŠta se može očekivati od predstojećeg moskovskog samita predsednika SAD Baraka Obame i Rusije Dmitrija Medvedeva o nizu pitanja, uključujući sporazum o smanjenju nuklearnog naoružanja, terorizmu, Severnoj Koreji, Iranu? Za Glas Amerike o tome govori spoljnopolitički saradnik Brukingsovog instituta, Igor Dančenko.\nDančenko: “Velika su očekivanja u vezi sa predstojećom posetom predsednika Baraka Obame Rusiji. Predsednici Obama i Medvedev su se već sastali u Londonu početkom aprila i uspostavili lični kontakt. Medjutim, lično mislim da se na samitu neće postići značajniji rezultati, posebno u pogledu dominantnog pitanja - sporazuma o smanjenju nuklearnog oružja koji bi zamenio postojeći sporazum START, koji ističe 9. decembra. Mislim da jednostavno nema dovoljno vremena za to jer nisu izvršene nužne pripreme niti su svi aspekti tih problema razradjeni. Pored toga, rešenja pojedinih važnih problema zahtevaju učešće drugih zemalja, posebno regionalnih sila, kao što je, recimo, Kina, čija podrška je presudno važna u pogledu Severne Koreje, ili Izraela u pogledu Irana, da bi se na konstruktivan način rešile krizne situacije. Do sada, ustvari, i SAD i Rusija deluju nemoćno i u pogledu Severne Koreje i Irana, uprkos retorici“.\nGlas Amerike: Kakav vid saradnje se očekuje izmedju SAD i Rusije u pogledu terorizma?\nDančenko: „Kao što znate, Rusija se protivila američkom vojnom angažovanju u Iraku i ona nije promenila svoj stav o tome. Sada su Irak i Avganistan centri terorističke aktivnosti. U pogledu Avganistana, zemlje koja je u žiži terorističkih previranja, gde je Rusija imala veoma teško iskustvo 80-tih godina prošlog veka, Moskva će biti intenzivnije angažovana u antiterorističkim aktivnostima kako u Avganistanu, pa i Pakistanu, indirektnom podrškom, i u Iranu, ali sumnjam da će se direktno angažovati, posebno ne u vojnom kontekstu. Ta saradnja će biti ograničena na bezbednost granica, borbu protiv krijumčarenja narkotika, logistiičku podršku Rusije i bivših država Sovjetskog Saveza, mada će sve to ustvari biti ograničen doprinos, posebno u Avganistanu“.\nGlas Amerike: Šta biste mogli da nam kažete o nuklearnoj saradnji Rusije i Irana, koja je trn u oku zapada?\nDančenko: „Rusija je već uputila nuklearno gorivo za nuklearku u Bušeru na jugu Irana, koja se sada testira i očekuje se da bude potpuno operativna do kraja ove godine. Medjutim, Rusija odvaja ovakve aktivnosti od pitanja neširenja nuklearnog naoružanja. U pitanju je irački civilni projekat, mada postoji kontroverza oko ruske dostave protivavionskih raketa tipa S-300 Iranu. Ruski ministar inostranih poslova Sergej Lavrov u svojim nastupima u poslednje vreme nije jasno obelodanio da li su te rakete dostavljene ili ne. Ukoliko Rusija to učini, ona će tvrditi da je reč o odbrambenom oružju, koje neće značajnije unaprediti vojni kapacitet Irana. Takvim delovanjem Rusija istovremeno štiti svoj regionalni politički i ekonomski uticaj“.


Dve manifestacije od 2. do 4. decembra\nOd 2. do 4. decembra na Beogradskom sajmu biće održane dve specijalizovane manifestacije – 25. međunarodni sajam zimske sportske opreme, turizma i rekreacije - EXPO-ZIM 2010. i 9. međunarodni sajam preduzetništva BIZNIS BAZA, najavljeno je na konferenciji za novinare.\nBIZNIS BAZA 2010.\nBIZNIS BAZA – 9. međunarodni sajam preduzetništva, održaće se na Beogradskom sajmu od 2. do 4. decembra u hali 4. Reč je o manifestaciji koja podstiče osnivanje i razvoj malih i srednjih preduzeća, doprinosi stvaranju opšte preduzetničke kulture, povećava inovativnost i konkurentnost i utiče na razvoj omladinskog i ženskog preduzetništva.\nNa pet hiljada kvadrata više od 300 malih i srednjih preduzeća i preduzetnika; predstaviće svoju ponudu u nekoliko robnih grupa – preduzetnici proizvođači, trgovci i preduzetnici koji se bave uslužnim delatnostima. Na BIZNIS BAZI oni se promovišu preko svojih strukovnih, lokalnih i regionalnih udruženja i posebno insistiraju na primeni novih znanja, veština, odgovornosti i upornosti.\n-Sajam preduzetništva je prilika da se na kraju godine sumiraju rezultati sa stanovišta malih i srednjih preduzeća, rekao je na konferenciji za novinare Ivica Eždenci, direktor Nacionalne agencije za regionalni razvoj, koja je i ovogodišnji suorganizator BIZNIS BAZE. –U Srbiji ima 335 hiljada malih i srednjih preduzeća, koja zapošljavaju oko 850 hiljada ljudi. Nedavno smo anketirali privrednike iz ove grupacije i došli do veoma zanimljivih rezultata – 50 odsto misli da su uspešni u svom poslu i planira nove investicije, trećina želi da proširi delatnost, 30 odsto ima poteškoća u radu i samo 10 odsto razmišlja o opstanku. Svakako se može izvesti zaključak da "Ključ uspeha", što je i moto ovogodišnje manifestacije, leži upravo u ovom sektoru privrede.\nNajavljujući 9. BIZNIS BAZU, Ostoja Ilić, šef projekta, rekao je da bez ideja nema preduzetništva, kao što nema ni biznisa bez malih i srednjih preduzeća. On je sve građane zainteresovane za otpočinjanje biznisa pozvao da od 2. do 4. decembra dođu na Sajam preduzetništva, na kome će pronaći i ideje i informacije, jer su ovogodišnji učesnici brojne domaće i međunarodne institucije, organizacije i privredne asocijacije. Na ovom sajmu treba pogledati kako su se predstavili brojni izlagači, ali važan deo manifestacije je i raznovrstan i zanimljiv prateći program.\nOtvaranje 9. međunarodnog sajma preduzetništva je u četvrtak, 2. decembra u 11 časova u hali 4 na štandu Agencije za razvoj malih i srednjih preduzeća i preduzetništva.\nRadno vreme je od 10 do 19 časova. Pojedinačne ulaznice koštaju 250 dinara, a grupne (za 20 i više posetilaca) koštaju 200 dinara.\nU istom terminu, od 2. do 5. decembra, na Beogradskom sajmu se održava i 25. međunarodni sajam zimske opreme, turizma i rekreacije EXPO-ZIM 2010, manifestacija koja tradicionalno u Srbiji označava početak zimske sportske i turističke sezone.\nNa ovogodišnjem EXPO-ZIM-u, koji se održava pod pokroviteljstvom Ministarstva za sport Republike Srbije i u saradnji sa Asocijacijom "Sport za sve", učestvuje više od 80 izlagača iz zemlje i sveta. Ovaj Sajam je prilika da se na jednom mestu vidi impresivna izlagačka ponuda najpoznatijih domaćih i svetskih proizvođača, kupi nova, razmeni ili servisira stara oprema ili odabere turistički aranžman za predstojeću zimu, novogodišnje i božićne praznike.\nUz napomenu da po rezultatima trenutno nismo na nivou komšijskih uspeha, Dragan Zečević, šef projekta, rekao je da i pored toga u okruženju ne postoji slična manifestacija:\n-I ove godine smo uspeli da napravimo dobar sajam - povećali smo broj izlagača, skijaški centri će se predstaviti samostalno, turistički deo je postao značajan segment. Posetioce očekuju brojni zabavni i sportski sadržaji, nagradne igre koje izlagači organizuju na svojim štandovima, a zbog velikih popusta EXPO-ZIM je prava prilika za nabavljanje sportske opreme i uplaćivanje turističkih aranžmana.\nO manifestaciji sa tradicijom dugom 25 godina govorio je i Petar Stakić, generalni sekretar Asocijacije "Sport za sve":\n-Bez obzira na ekonomsku situaciju, interesovanje za EXPO-ZIM je veliko, na njemu će svako pronaći nešto za sebe jer je ponuda odlična – od razmene stare opreme, preko kupovine polovne, do onih koji sebi mogu da priušte kupovinu najnovijih brendiranih modela. Da popusti nisu zanemarljivi postaje jasno kada se saberu uštede koje posetioci mogu da ostvare na kupovini opreme, uplaćivanju aranžmana i ski pasova za domaće skijaške centre.\nEXPO-ZIM će u četvrtak, 2. decembra u podne u hali 1 svečano otvoriti Boris Strel, veliki šampion, prvi osvajač medalje za Jugoslaviju na svetskim prvenstvima i prvi pobednik u Svetskom kupu. Pored uloge počasnog gosta, Boris Strel na ovogodišnjoj manifestaciji učestvuje i poslovno, jer će sa svojim partnerima na Beogradskom sajmu izložiti i najmoderniju mašinu za reparaciju skija. Iskusni šampion, koji insistira na značaju opreme za uspešno i bezbedno skijanje, na EXPO-ZIM-u će promovisati mašinu i predstaviti novu tehnologiju servisiranja zimske sportske opreme.\nRadno vreme EXPO-ZIM-a je od 10 do 20 časova. Ulaznice koštaju 250 dinara.


Dobro upravljanje - Vesti\nDemokratija za razvoj (D4D) danas je održala diskusiju o stanju implementacije standarda dobrog upravljanja na opštinskom nivou na Kosovu. Predstavnici Ministarstva administracije lokalne samouprave, članovi opštinskih skupština, predstavnici opština i organizacija civilnog društva razgovarali su o važnosti poštovanja načela dobrog upravljanja u donošenju najboljih i...\napril 26, 2018 0 Kliknite ovde da biste pitali opštinu\nInstitut Demokratija za razvoj (D4D) je započeo održavanje informativnih sesija za platformu dobre uprave u opštinama širom Kosova. Svrha info sesije odrodržane prvo u Mitrovici bila je da razmotri specifikacije platforme “Dobro upravljanje”, fokusirajući se na lakoću pristupa informacijama, relevantnost i korišćenje ove platform ca relevantnim...\nmaj 17, 2018 0 Kliknite ovde da biste pitali opštinu\nmaj 21, 2018 0 Kliknite ovde da biste pitali opštinu\nInstitut Demokratija za Razvoj (D4D) nastavlja da održava info sesije na Platformi dobre uprave u opštinama. Tokom ove nedelje je predstavljena u Opštini Istog i opštini Prizren, fokusirajući se na specifičnosti platforme "Dobro upravljanje" lakoću pristupa informacijama, relevantnost informacija i korištenje ove platforme sa relevantnim zainteresovanim...\nmaj 24, 2018 0 Kliknite ovde da biste pitali opštinu\nInstitut Demokratija za Razvoj (D4D), održao je informativni sastanak o promovisanje dobre lokalne uprave kroz platforme “dobro upravljanje” u Opštini Priština. Usredsređivanje na specifičnosti platform, lakoću pristupa informacijama, relevantnost informacija i upotrebljivost ove...\nmaj 29, 2018 0 Kliknite ovde da biste pitali opštinu\nOpština sa dobrom upravom ne upravlja sama - dobro upravljanje podrazumeva delotvorne institucije i učešće svih društvenih grupa i interesa. Kako se mogu postići najviši standardi dobre lokalne uprave?\njul 10, 2018 0 Kliknite ovde da biste pitali opštinu\nInstitut Demokratija za razvoj (D4D) potpisao sporazum o saradnji sa Ministarstvom Administracije Lokalne Samouprave (MALS).\nKosovske opštine započele su objavljanje ugovora sa ekonomskim operaterima, tako ispunjavajući jednu od karakteristike dobrog upravljanja. Do sada su ugovore sa ekonomskim operaterima objavljene na njihovim...


Dobar odziv za vakcinaciju romske zajednice u Rumi - Info022\nDobar odziv za vakcinaciju romske zajednice u Rumi\nBy urednik on\t 05/04/2021 Kategorija Ruma\nNaselje Rupe, jedno od sedam romskih naselja na teritoriji opštine Ruma, primer je dobre organizacije za vakcinisanje, zaključeno je danas na sastanku koji je s predstavnicima opštine, meštanima i romskim koordinatorom imao državni sekretar Steva Gligorin.\nOcenjeno je da je odziv za vakcinaciju među romskom populacijom dobar, kao i da će se, osim prijavljivanja na već otvaranom štandu u kancelariji u Udruženju Roma Ruma, započeti sa pojedinačnim obilaskom porodica u romskim naseljima, jer je praksa pokazala da lični kontakt sa romskim kooridnatorom i predstavnicima opštine daje bolje rezultate. Državni sekretar je pozdravio angažman opštine i mobilnih timova na terenu i istakao da je Ministarstvo državne uprave i lokalne samouprave na raspolaganju za svaki vid pomoći i podrške koja je potrebna kada je u pitanju informisanje i prijavljivanje Roma za vakcinaciju.\nOn je istakao kao važnu dobru saradnju sa Crvenim krstom u ovoj opštini i pozdravio uključivanje svih zainteresovanih organizacija u ovu akciju.\n“Sve pohvale romskoj zajednici koja je pokazala solidarnost, obavestila svoje komšije i proširila informaciju o punktovima na kojima se mogu informisati o Kovid 19, ali i iskazati zainteresovanost za vakcinaciju. Važno je da se podrže sve kategorije stanovništva u ovom procesu, a ne samo romska zajednica, da se pošalje poruka da niko u društvu neće biti zaboravljen”, poručio je Gligorin.\nZamenica predsednika opštine Ruma Aleksandra Ćirić rekla je da će timovi posećivati romska naselja sve dok ne budu sigurni da je urađeno sve kako bi se što veći broj Roma zainteresovanih za vakcinaciju i prijavio.\nOni su zaključili da je odziv stanovnika opštine za imunizaciju jako dobar, te da je veći deo starijih sugrađana vakcinisan i revakcinisan.


U Omladinskom centru u Partešu kod Gnjilana održan je konsultativni sastanak članova Omladinskog saveta Parteša (OSP) sa predstavnicima lokalne samouprave. Konsultacije su obavljene uz podšku USAID – ovog programa lokalna samouprava – efikasna uprava (LEGA). Cilj ove akcije je pokretanje kontinuiranog dijaloga između Omladinskog saveta Parteša i lokalne samouprave, kako bi se mladi uključili u precese donošenja odluka na lokalnom novou.\nOmladinski savet Parteša biće prvi lokalni omladinski akcioni savet na Kosovu, u opštinama sa srpskom većinom, čije će aktivnosti biti finansirane iz opštinskog budžeta za narednu godinu, dogovoreno je tokom konsultacije sa predsednikom opštine Parteš, Draganom Petkovićem.\nPredsednik Omladinskog saveta, Stojanović Stefan, održao je prezentaciju dosadašnjeg rada, predstavio plan aktivnosti i zatražio finansijsku i tehničku pomoć od strane Opštine Parteš i USAID LEGA za sve inicijative i aktivnosti koje Omladinski savet planira u narednom periodu. Kao rezultat dosadašnjeg rada OSP-a obe institucije su dale pozitivan odgovor i iskazale spremnost da podpže rad OSP-a u narednom periodu.\nNorveški ambasador na Kosovu sastao se sa ministarkom za administraciju i lokalnu samoupravu\nSrpska lista proglasila pobedu u Klokotu i Partešu\n„Veliki školski čas“ u Kosovskoj Kamenici za streljane učenike i civile u Kragujevcu\nObjavljeno 18. jula 2019. by Ivan MiljkovićU kategoriji DruštvoTagged lokalna samouprava, Omladinski Savet, Parteš\n1. oktobra 2020., 21:32


Danas nastavak pregovora prosvetara | Boom93\nDanas nastavak pregovora prosvetara\nU Vladi Srbije se nastavljaju pregovori sa sindikatima prosvete o materijalnom položaju zaposlenih u osnovim i srednjim školama, prekinuti polovinom februara.\nSindikate je na razgovore pozvao ministar prosvete i nauke Žarko Obradović, u dogovoru sa predsednikom Vlade Mirkom Cvetkovićem.\nSindikati su u ponedeljak, 14. marta od ministra Obradovića zatražili nastavak pregovora, a pomoć u obnavljanju pregovaračkog procesa zatražili su i od predsednika Srbije Borisa Tadića.\nU dopisima Obradoviću i Tadiću, sindikati su naveli da je pregovarački sto jedino mesto za prevazilažene dramatične situacije u kojoj se nalazi prosveta, i istakli da je tokom štrajka izgubljeno mnogo vremena, a rešenje se ne nazire.\n"Naši zahtevi ne tiču se samo novca, nego dostojanstva profesije, koja se ne tako davno u ovoj zemlji najviše cenila", rečeno je u dopisu sindikata, koji su potpisali čelnici Unije sindikata provetnih radnika Srbije, Sindikata radnika u prosveti Srbije i GSPRS "Nezavisnost".\nVlada je o zahtevima tri sindikata vodila pregovore do polovine februara i nakon već potpisanog Protokola o poboljšnaju materijalnog položaja, kojim je predviđeno povećanje zarade od oko 13 odsto, uz uslov da se u budžet sredstva slivaju po planiranoj dinamici.\nSindikati su, osim zahteva za obnavljanje pregovora, najavili i da će 25. marta organizovati protestni miting u Beogradu i potpunu obustavu rada ukoliko im bude umanjen drugi deo februarske zarade.\nTri sindikata ostaju pri zahtevu za povećanje zarada od majske i oktobarske plate za po pet odsto, kao i usklađivanje zarada s indeksom potrošačkih cena, za šta je kako tvrde, potrebno manje od dve milijarde dinara.\nProsvetni radnici ne odustaju ni od zahteva za izmene i dopune Zakona o osnovama sistema obrazovanja i vaspitanja i izmene Posebnog kolektivnog ugovora za osnovne i srednje škole i domove učenika, o kome su pregovori u toku.\nPrva sednica Vlade u Nemanjinoj


24-09-2020 08:31 Srbija Hronika\nTo tvrdi haški tužioci u otužnici protiv Tačija, u kojoj se osim njega terete i Kadri Veselji, Azem Sila, Jakup Krasnići i Redžep Selimi. Prema navodima tužioca, koji su juče delimično objavljeni, Tači i njegovi saborci krivi su za ubistva, mučenja i neljudsko ponašanje prema Srbima i Albancima koje je OVK proglasila za "saradnike Srbije ili izdajnike". Žrtve su zverski mučene i potom ubijene u provizornim pritvorima širom Kosova.\n- Postoje relativno ograničeni dokazi o direktnom učestvovanju onih koji bi potencijalno mogli biti optuženi za zločine. Iako su dokazi ograničeni, okrivljeni će teško poreći svoje neznanje o pritvorskim objektima – navode tužioci u spisima.\nInače, optužni predlog protiv Tačija I ostalih objavljen je u jeku afere,"curenja dokumenata", u kojoj je najmanje 4.000 registratora i stranica dokumentacije iz Haškog tužilaštva završilo u rukama udruženja ratnih veterana OVK. Stručnjaci su uvereni da to nije slučajno, dok haški tužioci prete da će krivično goniti sve koji otkriju identitet potencijalnih svedoka.\nTužilac Suda za zločine OVK DŽek Smit, komentarišući ove navode, upozorava da udruženje ratnih veterana OVK pokušava da minira "primenu pravde".\n- Svako sudelovanje u deljenju takvih informacija moglo bi da predstavlja krivično delo. Posvećeni smo istrazi I krivičnom gonjenju pojedinaca koji su počinili takva krivična dela, uključujući i otkrivanje identiteta lica koja bi mogla da budu pozvana na sud ili bilo kakvih informacija koje mogu da dovedu do njihove identifikacije – ističe Smit.\n- Potpuno je nemoguće da bilo ko registratore koji sadrže trojezične izjave svedoka, fotografije, procesna dokumenta, materijalne dokaze odnese bez kamiona. Taj termin koji se provlači o navodnom curenju dokumenata upućuje na nešto veoma sumnjivo – naglašava Vasić.


Jesmo li nešto naučili od 1815? - ELEMENTARIJUM\nUskoro ćemo imati priliku da obeležimo 200 godina od te važne godine\nDonedavno nepoznata kultura Tambore potpuno je uništena i arheolozi su pronašli milionima tona pepela zatrpane ostatke ovih „istočnih Pompeja“ tek 2004. Severni i istočni deo Sumbave praktično trenutno je prestao da bude naseljen, ne samo ljudskom, već i biljnom i životinjskom populacijom – nijedna travka, nijedan insekt ili ptica nisu preživeli unutar 75 kilometara od centra kaldere. Udarni talas usijanog kamenja je ne samo posekao praktično svo drveće na ostrvu, već ga je i stopio u amorfnu masu koja je na mnogim mestima zbog siline eksplozije odletela u okean i tamo formirala splavove, čak i do 5 kilometra u dužinu. Stene izbačene erupcijom letele su i po nekoliko hiljada kilometara, a od vreline udarnog talasa došlo je do velikih požara i na susednim ostrvima. Cunami, koji se podigao kao posledica propratnih zemljotresa, opustošio je obale susednih ostrva, a nakon glavne erupcije od 10. aprila, sporadične eksplozije i izbacivanje dima i prašine nastavilo se sve do sredine jula. Ekstremno kisele kiše koje su usledile u danima nakon glavne erupcije uništile su poljoprivredne kulture širom regiona. Procenjuje se da je neposrednih ljudskih žrtava eksplozije Maunt Tambore bilo oko 71.000, pri čemu na smrti od gladi, kao posledicu uništenja poljoprivrednih kultura i zagađenja hrane vulkanskom prašinom, otpada oko 50.000 žrtava.\nOvde ću napraviti pauzu i posvetiti se naizgled sasvim drugačijoj temi: počecima književnosti naučne fantastike i gotskog horora. Kada je lord Džordž Gordon Bajron planirao da iznajmi Vilu Diodati na Ženevskom jezeru tokom čitavog leta 1816. godine, želeo je da pozove svoju ljubavnicu Kler Klermon i svoje prijatelje, slavnog romantičarskog pesnika Persija Šelija i njegovu (još nevenčanu) suprugu Meri, te svog briljantnog ličnog lekara dr Džona Polidorija, i da sa njima provede letnje dane u opuštenoj zabavi na otvorenom. Gosti su pristigli, ali su se vremenski uslovi, potpuno neočekivano, ispostavili kao nepovoljni – praktično svaki dan je pljuštala neobično hladna kiša, što je onemogućilo planirane aktivnosti. „Vlažno, tmurno leto“, zapisala je buduća gospođa Šeli u kasnijoj belešci.\nVeličanstvena Vila Diodati stoji i danas na istom mestu kao i pre dva veka, kada je bila preteča savremenog koncepta turizma. Tog hladnog i kišnog leta, ona je postala poprište neobičnog književnog projekta, kada je lord Bajron predložio da svako od njih napiše po horor-priču. Doktor Polidori, inspirisan beleškama koje je Bajron napravio tokom putovanja po Balkanu, napisao je novelu Vampir – prvo književno delo posvećeno ovom (autentično srpskom!) brendu nemrtvih i najveća inspiracija za mnogo docnijeg Stokerovog Drakulu. Sam Bajron je nešto kasnije napisao poemu Tmina, koja na zastrašujući način dočarava buduću apokalipsu i eshatološki svemir koji, nakon gašenja zvezda, tone u hladnoću i tamu. Međutim, najznačajnije delo nastalo tog leta poteklo je iz pera osobe od koje se to najmanje očekivalo.\nMeri Godvin Šeli, kojoj je u to doba bilo 18 godina (!), rešila je da napiše novelu sa temom koja će uključivati neke, u to doba savremene i misteriozne, naučne eksperimente, poput Galvanijevih ogleda sa kontrakcijom mišića pod dejstvom elektriciteta. Sama ideja došla joj je u snu, što je zabeležila mnogo godina kasnije u jednom predgovoru, na osnovu kojeg je nedavno (2011. godine) astronom Donald Olson zaključio da se, na osnovu opisa meseca i zvezdanog neba, sve moralo desiti 16. juna 1816, između 2 i 3 sata ujutro. Rezultujuće delo, koje se pojavilo u konačnom obliku u štampi 1818. godine, definisalo je čitav žanr i danas se smatra prvim ostvarenjem naučne fantastike – roman Frankenštajn, ili moderni Prometej. Naslova inspirisanog skorašnjim turističkim prolaskom Šelijevih kroz zamak Frankenštajn, u Odenvaldu, iznad Darmštata, ovaj roman predstavlja, bez ikakve dileme, jedno od najuticajnijih dela u istoriji književnosti, a u domenu pop-kulture je praktično bez konkurencije. Broj izdanja i prevoda meri se stotinama (ovaj odlični sajt posvećen romantičarskoj književnosti navodi 281 izdanje samo do 2000. godine!), dok je broj književnih, strip, filmskih, pozorišnih, pa čak i operskih obrada, nastavaka, prikvela i slično već poodavno u desetinama hiljada. Da društvene i računarske igre i ne pominjem. Kao što ističe Stiven King u svojoj sjajnoj esejističkoj knjizi Danse Macabre, Frankenštajnovo čudovište postalo je jedan od centralnih arhetipova čitave pop-kulture koja je uistinu globalna. Ima li bolje ilustracije od vesti koja se nedavno pojavila u medijima da je irački pisac Ahmed Sadavi dobio Međunarodnu nagradu za arapsku književnost za ovu, 2014. godinu, za svoj novi roman pod naslovom… Frankenštajn u Bagdadu! Sa napretkom biotehnologije i veštačke inteligencije, sam motiv stvaranja Drugačijeg u laboratoriji i njegove etičke posledice aktuelniji su nego ikada ranije – i nije nikakvo čudo da se u svim raspravama kao metafora pojavljuje upravo naslov romana Meri Šeli.\nAli događaj 12,5 hiljada kilometara daleko na jugoistoku poremetio je sve planove. Maunt Tambora je eksplodirao i promenio klimu na čitavoj planeti. Godina 1816. postala je „godina bez leta“ na severnoj hemisferi ili, u živopisnom engleskom idiomu, „hiljadu osamsto i smrznuta“. Kućni termometri sa živom su se baš u to vreme pojavili u upotrebi i mnogi istaknuti ljudi tog doba unosili su u svoje dnevnike temperaturu svakog dana u određeno vreme – u Vajmaru, u Nemačkoj, to je radio niko drugi do Johan Volfgang fon Gete; na svom imanju Montičelo u Virdžiniji, isto je radio bivši američki predsednik Tomas Džeferson. Na osnovu ovih zapisa danas imamo odličnu predstavu o kretanju temperature tokom velike anomalije iz 1816. Veoma hladno vreme bilo je širom sveta praćeno jarko crvenim zalascima sunca, što je bila posledica ogromne količine aerosola izbačenih u stratosferu tokom erupcije na Sumbavi. U Mađarskoj, Nemačkoj i severnoj Italiji zabeleženo je padanje snega braon ili crvenkaste boje, koja je poticala od vulkanske prašine. Sveukupno, klimatolozi procenjuju da je količina vodenog taloga bila za oko 80% veća od onog koji se za tu godinu mogao očekivati.\nGlobalni pad temperature bio je oko 1 stepen Celzijusa, dok su lokalna zahlađenja bila i znatno veća. Zahlađenje je bilo praćeno ne samo propašću žetvi širom poljoprivrednih krajeva, već i izbijanjem brojnih epidemija, pošto patogenima pogoduje hladnije vreme i ljudski imunitet oslabljen gladovanjem. Dobro dokumentovana epidemija tifusa u Irskoj otpočela je 1816. i trajala je sve do 1819. godine, odnevši na hiljade ljudskih života. Nedavno završeni napoleonski ratovi u Evropi su dramatično pogoršali ionako nepovoljnu ekonomsku situaciju, tako da su cene hrane tokom 1816. vrtoglavo skakale. Ista pojava zabeležena je u severnoj Americi i Kini. Glad je tokom „godine bez leta“ samo u Evropi uzrokovala procenjenih 200.000 smrtnih slučajeva – najkobnija gladna godina na našem kontinentu od početka 19. veka sve do današnjeg dana. Posledice na drugim kontinentima su verovatno bile još tragičnije, mada nisu dokumentovane. Kao i kod drugih velikih katastrofa, indirektne posledice – u ovom slučaju klimatske – daleko su po destrukciji nadmašile one direktne i neposredno vidljive na samom licu mesta. Nevidljivi sklop, kao što je pisao Heraklit iz Efesa pre više od 2500 godina, jači je od vidljivog. Ovaj nevidljivi sklop doveo je i do nastanka remek-dela poput Frankenštajna, koje će oblikovati kulturni život čovečanstva u narednim vekovima, kao indirektnog i skrivenog spomenika jedne od najvećih kataklizmi u istoriji čovečanstva.\nOvo je izvanredan primer globalnog jedinstva ne samo planete u prostornom i geografskom smislu, već i čitave ljudske kulture koja uključuje i nauku i umetnosti i sportove i finansije i način života generalno. Maunt Tambora je najbolje proučeni slučaj nečega što se do pre tek koju deceniju smatralo nemogućim: globalnog poremećaja klime kao posledice negativne sinergije različitih sila u čvrsto spregnutom zemaljskom sistemu. Ova kolosalna erupcija pokazala je, jednom za svagda, da su ekološke posledice poremećaja bez ikakve dileme u potpunosti globalne. Uskoro ćemo imati priliku da obeležimo 200 godina od te bitne godine, 1815, i svih događaja koji se sa njom povezuju. Valja da razmislimo o činjenici da ni dva veka kasnije neke lekcije koje se tiču istinske i neraskidive povezanosti cele ove sićušne planete, naročito u klimatskom i ekološkom smislu, nažalost, nisu naučene. Naivni i neobavešteni „protivnici globalizacije“ bi trebalo da se zamisle nad prostom činjenicom da je priroda već odavno i potpuno globalizovana; očekivati da ćemo zatvarajući se u proizvoljne i majušne nacionalne torove rešiti ijedan od problema koji pred nas postavlja je neozbiljno i neodgovorno. Pre svega prema budućim generacijama.


Šta možemo da Vam ponudimo? – Petković Tim Security\n→Protiv provalne centrale\n→Daljinski video nadzor\n→Rentiranje opreme alarm-video nadzora\nU objektima u kojima se održavaju javni skupovi, priredbe, sajmovi i slično, organizatori su dužni da za vreme njihovog trajanja obezbede vatrogasnu stražu.\nUslugu protivpožarne straže vrše osoblje Operativne jedinice stručno osposobljeni za sprovođenje mera zaštite od požara sa odgovarajućom protivpožarnom opremom i sredstvima za blagovremeno gašenje početnih požara.\nOblik fizičkog obezbeđenja koji uključuje motorizovane patrole, opremljene radio vezom uz čekiranje na kontrolnim tačkama.\nProcena rizika u zaštiti lica, imovine i poslovanja predstavlja prvi korak na putu izgradnje sistema bezbednosti i predstavlja “anamnezu” stanja u jednom poslovnom sistemu.\nNa osnovu akta procene rizika gradi se strategija zaštite preduzeća i mobilišu se neophodni bezbednosni resursi.


Gubici ukrajinske vojske u poslednja dva dana — 150 ljudi - Sputnjik Srbija\n17:14 22 Jun 2021\n08:38 31.01.2017 (osveženo 08:41 31.01.2017) Preuzmite kraći link\nOko 80 ukrajinskih vojnika je poginulo, a više od 70 ih je ranjeno u poslednja dva dana u Donbasu, navodi se u izveštaju načelnika Generalštaba Ukrajine Viktora Muženka koji je presrela obaveštajna služba DNR-a, saopštila je Donjecka novinska agencija „Novosti“, pozivajući se na predstavnika Ministarstva odbrane DNR-a.\n„Prema izveštaju kojim raspolažemo, u mrtvačnicama i vojno-medicinskim ustanova Ukrajine se nalazi: 29 tela u mrtvačnici u Selidovou, 41 telo u mrtvačnici u gradu Krasnoarmejsku, 60 ranjenih u vojnoj bolnici u Časovom Jaru, osmoro poginulih i 14 ranjenih u 66. vojno-medicinskoj bolnici ’Novi trud‘“, saopštio je predstavnik vojnog resora DNR-a.\nU Ministarstvu odbrane su dodali da su te gubitke ukrajinski vojnici pretrpeli prilikom pokušaja da probiju pozicije ustanika 29 i 30. januara.\nJuče su u DNR-u saopštili da je u Donbasu došlo do zaoštravanja situacije. Više od deset ukrajinskih vojnika je ubijeno tokom još jednog u nizu napada na pozicije ustanika. Sa druge strane, Kijev je za izazivanje tog sukoba optužio predstavnike samoproglašenih republika.


Mar 16, 2017 finansijske prevare, Kaspersky Lab\nKompanija Kaspersky Lab predstavila je novu verziju bezbednosnog rešenja Kaspersky Fraud Prevention Cloud, namenjeno organizacijama koji se svakodnevno suočavaju sa bezbednosnim rizicima preko onlajn usluga. Pored zaštite za krajnje korisničke uređaje, kao i mobilne uređaje, novi proizvod takođe sadrži cloud tehnologije koje će banke, finansijske organizacije i vladine institucije zaštititi od sajber kriminalaca. Među tim tehnologijama su baze podataka o bezbednosnim reputacijama uređaja, analiza uređaja i okruženja, bihejvioralna analiza i biometrika, kao i detekcija malvera bez klijenta.\nSa porastom onlajn i mobilnog bankarstva, organizacije u sve većoj meri moraju da se bore sa prevarama i „pranjem“ novca, ali da istovremeno svojim klijentima omoguće najbolju zaštitu. Na primer, tokom prethodne godine, svaka četvrta banka koja radi sa krajnjim korisnicima bila je žrtva finansijske prevare. Nova zaštita od ovakvih prevara, koju nudi kompanija Kaspersky Lab, obezbeđuje sigurnost na više kanala, kako za organizacije tako i za krajnje korisnike, što ima za rezultat smanjene gubitke usled prevara, kao i kontrolisane troškove prevencije.\nOvo rešenje sadrži napredne tehnologije koje poboljšavaju vidljivost i detekciju sumnjivih aktivnosti, bez uticaja na korisničko iskustvo. Bihejvioralna analiza i biometrika pomažu pri identifikaciji i utvrđivanju da li je osoba stvarna ili ne, bez dodatnih aktivnosti ili procedura koje korisnik mora da izvrši. Ponašanje se analizira kroz pokrete mišem, klikove, skrolovanje, korišćenje tastera na PC računaru, kao i preko akcelerometra/žiroskopa i pokreta (dodir ekrana, prelazak prstom preko ekrana, itd.) na mobilnim uređajima.\nKaspersky Fraud Prevention Cloud analizira korisničko ponašanje, uređaje, okruženje i informacije o sesiji, u vidu anonimnih i nepresonalizovanih big data informacija u cloud-u. Ove nove informacije se ubacuju u interni sistem organizacije, što omogućuje proaktivnu detekciju prevara u realnom vremenu, čak i pre nego što neka transakcija bude izvršena. Ovaj pristup zasnovan je na procesu učenja mašine, kombinaciji big data informacija i analize pretnji.\nAutorizacija zasnovana na riziku (Risk Based Authentication – RBA) procenjuje rizik pre nego što se korisnik uloguje na digitalni kanal, pružajući internim „back-end“ sistemima informacije o tome da li da nastave sa procedurom, zahtevaju dodatne infromacije za autorizaciju ili blokiraju pristup do dodatne verifikacije. Ova opcija unapređuje korisničko iskustvo za „prave korisnike“ tako što smanjuje broj koraka za autorizaciju, dok su „neautorizovani korisnici“ detektovani pre nego što počine bilo koju zlnoamernu aktivnost.\nOpcija za detekciju anomalija takođe pomaže pri detektovanju malicioznih aktivnosti tako što identifikuje aktivnosti kao što su „preuzimanje“ naloga, pravljenje novih štetnih naloga, pranje novca, korišćenje automatizovanih alata ili sumnjivih procesa koji se odvijaju tokom sesije. Na taj način, Kaspersky Fraud Prevention Cloud ne radi samo tokom procesa logovanja, već tokom cele sesije, kreirajući različite bihejvioralne modele uz pomoć tehnologije koja omogućuje mašini da uči.\nDetekcija malvera bez klijenta na rešenju Kaspersky Fraud Prevention Cloud predstavlja kombinaciju direktne i proaktivne tehnike za detekciju. Prva tehnika identifikuje da li je korisnikov uređaj korišćen za direktan napada na digitalne usluge određene finansijske organizacije. Druga tehnika pomaže u detektovanju malvera koji ne utiče direktno na organizaciju već može potencijalno biti iskorišćen u tu svrhu u budućnosti. Na ovaj način, kompanijama je omogućeno da umanje rizike i izbegnu finansjiske gubitke u slučaju sprovođenja napada.\n„U okviru našeg tima za prevenciju prevara, imamo tim stručnjaka, tačnije grupu zaduženu za istraživanje i analizu prevara, koji služi kao podrška klijentima u uklanjanju rizika od prevare, forenzičkoj analizi incidenata i kontroli troškova prevencije. Oslanjajući se na stručno znanje naših istraživača, mi klijentima nudimo konsultantske usluge kao i usluge odgovaranja na incidente kod veoma komplikovanih napada. Ovo stručno znanje ukomponovano je u naše cloud rešenje, čini ga boljim i spremnim za pomoć klijentima koji se svakodnevno bore na novim pretnjama i malicioznim taktikama”, izjavio je Aleksandar Ermakovič (Alexander Ermakovich), direktor sektora za sprečavanje prevara u kompaniji Kaspersky Lab.\nKaspersky Fraud Prevention Cloud dostupan je širom sveta.


U saopštenju Centra se navodi da je ruska kontrola vazdušnog prostora Južne vojne oblasti detektovala dve letelice iznad Crnog mora koje se približavaju ruskom vazdušnom prostoru.\n-Ruski borbeni avioni Južne vojne oblasti poleteli su odmah nakon što su detektovane dve letelice iznad Crnog mora i približili se vazdušnim čiljevima na bezbedno odstojanje. Letelice koje su se približavale ruskom vazdušnom prostoru su identifikovane kao američki izviđački avioni EP-3E Aries i CL-600 Čelendžer. Ruski avioni su ih sproveli dalje od ruskog vazušnog prostora iznad Crnog mora, navodi se u saopštenju Nacionalnog centra za upravljanje odbranom Rusije.\nrusko naoružanje ruska avijacija Američko ratno vazduhoplovstvo Su-30SM Su-27 špijunski avioni


Sokolac: Majke sa četvoro i više djece da se prijave radi prava na primanja - Trebevic.net\nPredsjednik sokolačkog udruženja “Majka i dijete” Slavica Curović rekla je Srni da će ubuduće ovo udruženje okupljati porodice sa četvoro i više djece preko koga će za majke biti obezbijeđena redovna mjesečna primanja.\nOna je naglasila da je gradonačlnik Istočnog Sarajeva Ljubiša Ćosić, na današnjem sastanku sa predstavnicima ovih udruženja iz gradskih opština, izrazio spremnost da udruženjima višečlanih porodica bude obezbijeđen status od posebnog značaja.\nKako je za ostvarivanje ovih prava neophodno sačiniti socijalnu kartu članova udruženja, Curovićeva je pozvala sve porodice sa četvoro i više djece sa područja opštine Sokolac, da se prijave na broj 065/231-237 udruženju “Majka i dijete”, da bi se prikupili dodatni podaci potrebni za ostvarivanje prava za ove kategorije.\nPrema njenim riječima, trenutno na evidenciji sokolačkog udruženja ima 28 porodica sa četvoro djece, pet sa petoro, jedna sa šestoro i jedna porodica sa devetoro djece.\nOna je podsjetila da sokolačko udruženje do sada nije ostvarivalo prava kao slična udruženja u opštinama grada Istočno Sarajevo, ali da će to biti riješeno uvođenjem dodatne evidencije za porodice sa četvoro i više djece sa područja Sokoca.\nCurovićeva je navela da će se prikupljanjem više podataka i izradom socijalne karte obezbijediti više vidova podrške za porodice sa četvoro i više djece.\nGradonačelnik Istočnog Sarajeva Ljubiša Ćosić razgovarao je danas sa predstavnicima udruženja višečlanih porodica iz gradskih opština o rješavanju statusa ove kategorije stanovništva i nalaženju najboljih rješenja za ostvarivanje prava na podršku u okviru pronatalitetne politike.\nUdruženje “Majka i dijete” osnovano je 2013. godine na Sokocu i do sada je okupljalo 200 porodica sa troje i više djece.


Raste gama nove BMW-ove Serie 3 – Euromobil Magazin\nNa Salonu automobila u Los Anđelesu predsatvljena trenutno najjače verzija nove “trojke”\nOsnovu verzije M340i xDrive Sedan čini novi redni šestocilindrični motor, M oslanjanje, M sportski diferencijal i inteligentni pogon na sva četiri točka. Nova Seria 3 hvata dodatni zalet pred premijeru najavljenu za proleće naredne godine. Naime, BMW M GmbH je predstavio ekstremno dinamičnu varijantu limuzine sa novim benzincem snage 374 KS. Kako se u zvaničnim izjavama navodi, ovo je automobil vrhunskih karakteristika još neviđenih u srednjoj klasi. To znači da BMW ponovo postavlja standarde, pa je za očekivati da uskoro stignu gromoglasni odgovori iz Mercedesa i Audija.\nNovajlija je orijentisan ka svim zadovoljstvima sportske vožnja, tako da donosi nisko težište, optimizovanu masu vozila, idealno izbalansirano opterećenje osovina (50:50) kao i uvećanu otpornost karoserija na sva uvijanja i izvijanja. Oslananje i aerodinamika su pažljivo podešavani kako bi nova pogonska jedinica pružila maksimum i u realnim uslovima eksploatacije.\nNovi redni šestak ima tri litra zapremine i izrađen je, uglavnom, od aluminijuma. Sistem turbo punjenja je projektovan po takozvanoj TwinScroll tehnologiji, a za potrebe novog agregata ona je dodatno unapređena. Integracija kompaktnog izduva sa turbo kompresorom u velikoj meri je podigla pritisak nadpunjenja, a inercijalne mase sistema su smanjene za čak 25 odsto. To znači da je motor spreman za trenutnu reakciju na komandu s papučice gasa i da “grize” kao se samo poželeti može. Pritisak direktnog ubrizgavanja goriva dostiže 350 bara, tako da je osim uvećanja snage za 48 KS u odnosu na prethodnu verziju povećan i obrtni moment za 50 Nm – na ukupno 500 Nm. Sve zajedno, rezultuje savršenim performansama: od 0 do 100 km/h protekne 4,4 sekunde, dok je maksimum, tradicionalno, limitiran na 250 km/h.\nNova verzija je usklađena sa euro 6d-TEMP standardima, što znači da se u izduvu nalazi i sistem za prečišćavanje čvrstih čestica. BMW navodi da je kombinovana prosečna potrošnja 7,5 l/100 km, a emisija ugljen dioksida 172 g/km. Za prenos snage na sve točkove stara se inteligentni osmostepeni automatski menjač najnovije generacije. Šta li nas čeka kod novog M3?


Ministar obećao zaštitu za Bojanu Bokorov\nMinistar zdravlja dr Zoran Stanković obećao je da će pronaći rešenje za dr Bojanu Bokorov sa Instituta za onkologiju Vojvodine koja je prošle godine javno iznela podatak da se na tom institutu trguje listama čekanja za zračenje i da na stotine obolelih od raka nije dočekalo terapiju.\nNa sednici skupštinskog Odbora za zdravlje i porodicu koja je bila posvećena korupciji u zdravstvu Stanković je rekao da je „tek ovih dana iz medija“ čuo za slučaj dr Bokorov i da će sa direktorom Instituta Dušanom Jovanovićem pronaći rešenje za nju. Stanković je ovo rekao pošto su na slučaj dr Bokorov ukazali predstavnici Doktora protiv korupcije i glavni urednik Pištaljke Vladimir Radomirović, koji je podsetio da je jedino što Bojana Bokorov u ovom trenutku traži premeštaj na drugo radno mesto u okviru Instituta gde ne bi trpela šikaniranje.\nDirektorka Agencije za borbu protiv korupcije Zorana Marković rekla je da joj je direktor Instituta za onkologiju Vojvodine poručio da neće uraditi ništa u vezi sa Bojanom Bokorov, odnosno da je neće premestiti na drugo radno mesto što je Agencija tražila od njega, „sve dok se u sudskom postupku ne utvrdi da je kriv".\nŠto se drugih afera u zdravstvu tiče, uključujući i podmićivanje lekara Hitne pomoći od strane pogrebnih preduzeća na koje je još 2006. ukazao dr Borko Josifovski, Stanković je objasnio da su one u nadležnosti pravosuđa.\nMinistarstvu je neophodna pomoć tužilaštva, pravosuđa, policije i drugih organa nadležnih za suzbijanje korupcije, rekao je ministar i dodao da je od pravosudnih organa zatražio da načine i dostave spisak procesa koji se vode u vezi sa slučajevima zloupotreba u zdravstvu.\nStanković je ukazao da je u slučajevima nabavke vakcina protiv novog gripa sva dokumentacija dostavljena nadležnim organima i da Ministarstvo zdravlja ne želi da utiče na organe pravosuđa.\nGovoreći o drugim slučajevima u kojima postoje sumnje na zloupotrebe, Stanković je kazao da je poslata inspekcija Ministarstva zdravlja u Zdravstveni centar u Kraljevu povodom rekonstrukcije, kao i da se ispituju i drugi problemi poput onog u KBC „Bežanijska kosa“ gde „skener nije radio mesecima, a zaposleni koji je trebalo da ga održava bio je poslat na prinudni odmor od devet meseci“.\nStanković je rekao i da se od ukupne svote od 150 miliona evra za obnovu kliničkih centara 145 miliona nalazi u Evropskoj investicionoj banci (EIB) u Luksemburgu i da ta sredstva nisu podignuta.\nU dinamičnoj raspravi o korupciji u zdravstvu osim članova Odbora i ministra učestvovali su i predstavnici Doktora protiv korupcije Dragana Jovanović, Zoran Radovanović i Draško Karađinović, Zorica Marković iz Kluba „Zdravlje“ i glavni urednik Pištaljke Vladimir Radomirović.\nPištaljka pozdravlja odluku predsednika Odbora dr Paje Momčilova da na sednicu pozove i predstavnike organizacija civilnog društva i poziva druge skupštinske odbore da prihvate ovu praksu.


Digitalni trgovinski lanac: 7 banaka moglo bi da se uživa sa Blockchainom u 2017 | RS.democraziakmzero.org\nSedam velikih evropskih banaka su partnerstvo na novom blockchain zasnovan Trade Finance platformi, sa privremenom plan da negde pokrene u drugoj polovini 2017. Godine.\nNazvan Digitalni trgovinski lanac (DTC),, inicijativa izrasla iz ranijeg dokaz-of-concept predvodi Belgija zasnovane banke KBC i prvi unveiledin julu prošle godine.\nOni podržavaju razvoj ove platforme traže da se uspostavi bezbedno mesto za upravljanje otvore račun trgovinske transakcije i za domaće i međunarodne trgovine. DTC koristi permissioned knjigu, sa ovlašćenim strankama dozvoljeno da podnesu transakcije na platformi.\nOtvori račun trgovinske transakcije uključuju proizvodi prevozi pre stvarnog rata dospeva, što znači da poverenje među strankama transakcije je imperativ. Sa DTC, oni uključen u sistem će biti u stanju da prati napredovanje tih transakcija, od pokretanja do naselja.\nDo sada su banke koje su uključene - KBC, Deutsche Bank, HSBC, Natikis, Rabobank, Societe Generale i UniCredit - potpisali su memorandum o razumevanju koja nosi od osnovne temelje za dalji razvoj. To je rekao, banke traže da pokrenu grešaka negde 2017. Godine, sa namerom da se gradi podršku na tržištima poput Francuske, Nemačke i Velike Britanije.\nU izjavama CoinDesk, banke koje su uključene kažu da je cilj da se smanji transakcione troškove za evropske preduzeća, naročito za skromnije veličine, firmi.\nRoberto Mancone, globalni šef štetne tehnologije i rešenja za Deutsche Bank, rekao je inicijative:\n"Cilj platforme je da se domaće i prekogranične trgovine lakše za evropske mala i srednja preduzeća (MSP) preduzeća za korištenje snage digitalne distribuira glavne knjige tehnologije."\nNakon očekivanog lansiranja kasnije u 2017., pored glavnim tržištima kao što su Nemačka i Velika Britanija, zemlje poput Belgije, Luksemburga i Holandije su takođe aktivno razmatraju za rolo-auta.\nEndrju Bets, šef globalne trgovine i potraživanja finansija za podelu HSBC za Evropu, izjavio je 2017 izdanje ciljni je bio ambiciozan, ali realan.\n"To je agresivan rok, ali verujemo da je to ostvarivo", rekao je Bets CoinDesk.\nTaj uspeh, banke navedeno, biće sadašnji, bar delimično, da privuku dovoljan broj preduzeća za izgradnju efekat mreže.\n"Za DTC bila uspešna, ona mora da bude i dostupno od velikog broja malih i srednjih preduzeća - otuda i značaj ima veliki broj banaka koje su uključene", objasnio je Mancone.\nDa bi pomogla da se taj cilj, banke su backstopping projekat sa neobjavljenu iznosa kapitala, sa svakim postavljanje jednaku količinu da plati za programere i druge troškove.\n"Od udruživanja naše resurse, platforma ima veće šanse za uspeh."


Slovenci uživali u specijalitetima sa roštilja tokom promocije Roštiljijade - juGmedia\nTuristička organizacija grada Leskovca je u okviru svojih aktivnosti na promociji “Roštiljijade”, koja će se ove godine održati od 26.avgusta do 1.septembra, prošle nedelje raspalila roštilj-skare u glavnom gradu Slovenije, u Ptuju i Vrhnici, pa su pored Slovenaca, najmnogobrojnih gostiju na leskovačkom Festivalu roštilja, uživali i mnogi tamošnji turisti.\nTako su Slovenci imali prilike da vide kako se sprema “najveća pljeskavica na svetu”, sve specijalitete sa leskovačkog roštilja, a deljen je i program za ovu jubilarnu, 30.po redu jedinstvenu manifestaciju.\nU Ljubljani, Ptuju i Vrhnici priređen je bogat muzički i gastronomski program u kome su pored stanovnika ovih gradova uživali i mnogobrojni turisti i predstavnici medija.\nPromociju u Ljubljani uveličao je poznati poznati evropski kuvar Primož Dolničar, autor i voditelj kulinarske emisije “Od bašte do trpeze: najbolje iz Slovenije” na kanalu 24 Kitchen.\nU Vrhnici su u saradnji sa Zavodom za kulturu, sport i turizam u oviru manifestacije “Argonautski dani” realizovani poslovni sastanci sa predstavnicima turističke privrede Slovenije.\nSećanje na leskovačkog heroja koji je dao život za otadžbinu, a čije ime nosi jedna ulica u gradu\nKapetan Bojan Denić herojski je poginuo je tačno pre dvadeset godina u ratnim dejstvima na Kosovu i Metohiji tokom 1998. godine, pokušavajući da spase…


U svečanom broju "Takovskih novina"\nPredsednikov album iz budžeta\nGORNJI MILANOVAC - U svečanom broju lokalnog lista "Takovske novine", povodom uskršnjih i prvomajskih praznika, najveću pažnju privukle su fotografije predsednika SO Milutina Prodanovića. Izbrojano je ukupno 12 fotografija predsednikovih kao i jedan njegov osvrt na skoro polovini strane.\nNa pojedinim stranama nalaze se čak i po tri njegove fotografije, počev od naslovne koja je u boji. Na to su juče ukazali predstavnici pojedinih političkih partija (DS i DHSS), uz podsećanje da je nedavno u istim ovim novinama objavljeno čak osam predsednikovih fotografija, a u istom broju u ukrštenim rečima bilo je pitanje: "Ime i prezime predsednika opštine".\n- Ovaj broj je posvećen 150. godišnjici Gornjeg Milanovca, a predsednik je tim povodom uručio nagrade i priznanja, pa je otuda i toliki broj njegovih fotografija - rekla je Gordana Nikolić, odgovorni urednik "Takovskih novina".\nUN otkrila još jednu aferu u naoružavanju\nU svečanom broju "Takovskih novina": Predsednikov album iz budžeta\nVDU obelodanila detalje incidenta u selu Zlot\nBor: Pocepali uniformu policajcu\nPreminuo ambasador u Kanadi Miodrag Perišić


Jovana i Andrijana u Litvaniji traže put za Švedsku - Moja Crvena Zvezda\nFeatured Važne vesti Važno Ženski fudbal Najnovije Reprezentacija Fudbal Futsal\nJovana i Andrijana u Litvaniji traže put za Švedsku\nod Vladimir feb 13, 2020 feb 13, 2020 0768\nŽenska futsal reprezentacija Srbije danas je saznala imena protivnika u preliminarnoj fazi kvalifikacija za EURO 2021. Žreb u Nionu odlučio je da će srpske futsalerke početkom meseca maja u Litvaniji tražiti put ka nastavku kvalifikacionog ciklusa.\nEkipa selektora Dejana Majesa svrstana je u grupu „A“ prve kvalifikacione faze gde će se sa domaćom selekcijom Litvanije i reprezentacijama Slovačke i Severne Irske boriti za prvu poziciju, jer samo ona donosi plasman u glavnu kvalifikacionu fazu. Eventualni uspeh našim devojkama doneo bi izuzetno težak zadatak u nastavku kvalifikacija. U direktnoj borbi za plasman na EURO 2021. naše igračice će se u grupi „4“ sastati sa zvaničnim evropskim šampionom Španijom, kao i selekcijama Italije i Švedske, a taj kvalifikacioni turnir biće održan u Švedskoj. Treba napomenuti da će i iz ove grupe samo prvoplasirana selekcija izboriti plasman na završni turnir Evropskog prvenstva.\nEvropska smotra ženskog futsala 2021. godine biće tek drugo Evropsko prvenstvo u istoriju. Španjolke su 2019. godine u portugalskom Gondomaru stigle do istorijske prve evropske titule savladavši u finalu domaću reprezentaciju Portugala rezultatom 4:0, a o superiornosti španske reprzentacije govori podatak da su kroz kvalifikacije, pa sve do šampiosnke titule stigle sa stoprocentnim učinkom primivši svega jedan pogodak.\nNaša selekcija nije uspela da obezbedi plasman na prethodno Evropsko prvenstvo pošto je zaustavljena u kvalifikacijama. Srpske futsalerke su tada glavnu kavalifikacionu fazu okončale sa tri poraza (Finska 2:8, Češka Republika 0:7 i Portugal 0:11). Međutim, slika ženskog futsala u Srbiji je danas potpuno drugačija. Zahvaljujući predanom radu selektora Dejana Majesa i trenera Vladimira Prše Jovanovića naša selekcija je znatno napredovala, a o tome svakako govore i susreti koje je ženska futsal reprezentacija Srbije novembra 2019. godine odigrala sa izabranom selekcijom Mađarske.\nDanas, ključne igračice naše nacionalne selekcije čine članice ŽFK Crvena zvezda Jovana Stojanović i Andrijana Trišić. Za očekivati je da upravo njih dve budu prevaga na strani našeg nacionalnog tima tokom prve faze kvalifikacija, a da zatim u Švedskoj pokažu zube i u borbi sa najjačima, jer samo u duelima sa renomiranim selekcijama potencijal i talenat prerasta u kvalitet.\n– Raspored kvalifikacionih grupa za EURO 2021:


ZAPOČETI RAZGOVORI SA MMF-OM U OKVIRU NOVOG SAVETODAVNOG ARANŽMANA\nMinistar finansija Siniša Mali razgovarao je sa delegacijom Međunarodnog monetarnog fonda (MMF), koju predvodi Jan Kes Martejn, a koja je započela prvu reviziju novog savetodavnog aranžmana “Instrument za koordinaciju politika”, koji je počeo da se sprovodi u junu 2021. godine.\nOn je rekao da se srpska ekonomija mnogo uspešnije oporavlja, tako da se očekuje i mnogo manji deficit od projektovanog do kraja godine.\nKada je reč o drugim makroekonomskim rezultatima, Mali je istakao da je u prvoj polovini ove godini ostvaren privredni rast od 7,6 odsto, kao i da je Ministarstvo finansija za ovu godinu povećalo projekciju rasta BDP-a na 7 odsto, ali da veruje da je moguće dostići još veće stope.\nMinistar finansija je dodao i da je reč o zdravom rastu, koji se pre svega zasniva na investicijama.\nMali je istakao da su ispunjena sva četiri reformska cilja koja su sa MMF-om dogovorena u aprilu ove godine, što govori o posvećenosti i ozbiljnosti Republike Srbije ovom aranžmanu.\nOn je izvestio predstavnike MMF-a da će na sednici Vlade naredne nedelje biti usvojena metodologija za praćenje fiskalnih rizika, kao i Strategija za razvoj tržišta kapitala, koju će pratiti i Akcioni plan, a koji će biti donet do kraja godine.\nMinistar finansija je istakao i da se na naredne dve sednice Vlade očekuje usvajanje uredbi iz domena kontrole državne pomoći, a tema sastanka je bilo i izveštavanje po GFSM metodologiji MMF-a, koje je dogovoreno i potvrđeno, a što je takođe jedan od reformskih ciljeva.\nCilj budžeta je da nastavimo da smanjujemo deficit, kao i da smanjujemo udeo javnog duga u BDP-u, istakao je ministar finansija.\nMali je dodao i da je namera da se nastavi sa ulaganjem u javne investicije, sa naglaskom na projekte iz tzv. “zelene agende”.\nBudžet za narednu godinu podrazumeva i povećanje penzija od minimum 5 odsto, kao i veće plate u javnom sektoru, što će uticati na potrošnju i ekonomiju u celini.\nMartejn se saglasio sa tim da su rezultati bolji nego što su očekivali u aprilu ove godine, te da se privreda dobrom dinamikom oporavlja.\nRazgovori u okviru aktuelne misije će se u toku ove nedelje održavati onlajn, dok će sledeće nedelje predstavnici MMF-a posetiti Beograd.\nMisija će trajati do 22. oktobra, a novi aranžman “Instrument za koordinaciju politiku” započet je u junu 2021. godine i trajaće do kraja 2023. godine.\nAranžman je u potpunosti savetodavnog karaktera, odnosno ne podrazumeva finansijsku podršku, navodi se u saopštenju Ministarstva finansija.


Piraeus banka odvojila 100 miliona za kredite u 2016. | Kamatica\nPočetna > vest > Piraeus banka odvojila 100 miliona za kredite u 2016.\nPiraeus banka odvojila 100 miliona za kredite u 2016.\nTekst objavljen: 25.03.2016 11:06\nPredsednik Izvršnog odbora Piraeus bank Vojislav Lazarević izjavio je da je ta banka očistila bilanse od problematičnih kredita, takozvanih NPL-ova, nastalih u ranijem periodu, a za to je izdvojila rezervacije od 42 miliona evra.\nLazarević je istakao da to ne znači da je Piraeus banka odustala od naplate NPL-ova, ali da je cilj da se na zdravim osnovama sprovodi poslovni plan za ovu godinu, a to je da plasira više od 100 miliona evra novih kredita.\nOd toga, plan je da 30 miliona evra budu krediti za mala i srednja preduzeća, a 34 miliona za građane.\nLazarević je, na konferenciji za novinare, naveo da je ta banka u 2015. poslovala s gubitkom od 32 miliona evra, ali to je mahom zbog rezervisanja za NPL.\nPrema njegovim rečima, adekvatnost kapitala je na kraju prvog kvartala 2016. bila 22,69 odsto, a to je iznad propisanog minimuma, i iznad nivoa bankarskog sektora od 21,22 odsto.\nLazarević je istakao da očekuje da će Piraeus ovu poslovnu godinu završiti u plusu.\nGovoreći o stambenim kreditima u švajcarskim francima član IO Stiv Frustis rekao je da je ta banka spremna da pomogne zaduženim građanima, pa je podržala inicijativu i modele koje je preporučila NBS.\n"Mi ne zatvaramo oči i uši na probleme građana. Želimo da im pomognemo da otplate te pozajmice, da bismo pomogli i sebi", rekao je on.\nUpitan da li je do sada aktivirana hipoteka nad nekim od stanova, on je rekao da je to poslednja mera, da banka to ne želi da radi i pozvao sve klijente koji su u problemu da se jave, kako bi se našlo najbolje rešenje.\nhipoteka nenaplativi krediti Piraeus banka krediti Piraeus bank


18. Aug 2000 17:14 (GMT+01:00)\nPotpredsednik SAD zvanično prihvatio nominaciju svojih demokrata za predsedničkog kandidata\nGorova lista obećanja\nLOS ANĐELES (Tanjug) - Aktuelni potpredsednik SAD Al Gor zvanični je kandidat Demokratske stranke na predstojećim predsedničkim izborima 7. novembra.\nGorovom govoru prethodila neobična projekcija\nGorov govor bio je najavljivan kao presudan u stvaranju slike o njegovoj ličnosti za koju mnogi tvrde da je bleda i nedorasla liderstvu. Gor se zaista upeo iz sve snage da sebe predstavi u najboljem svetlu, u čemu mu je pomogla i supruga Tiper koja ga je najavila i koja je delegatima u velikoj sali "Stejpls" pokazala kratki film u kojem je svoga supruga prikazala kao brižnog oca i dobrog supruga s jasnom porukom da je vredan poverenja birača.\nGor je u velikom delu govora iznosio i detalje iz svoje biografije - od slike idealne porodice s ocem Albertom koji je bio kongresmen, pa do "služenja" u Vijetnamu kada je bio "ratni izveštač." Otkrivajući da mu je poznato da ga kritikuju da je previše "drven" i "usiljen", Gor je pokušao svemu da notu nonšalantnosti, podsetivši Amerikance da predsednički izbori u SAD nisu "takmičenje za popularnost", već da su "veoma ozbiljna stvar."\nGor je prihvatio nominaciju stranke u četvrtak kasno uveče u govoru na konvenciji demokrata u Los Anđelesu, koja je trajala četiri dana i koja je okončana u prenaglašenoj svečarskoj atmosferi i uz obavezne šarene balone i konfete, baš kao i republikanska pre dve nedelje u Filadelfiji.\nGorov govor predstavljao je listu obećanja koja su se odnosila na školski i obrazovni sistem, zdravstvo, porez i druge oblasti takozvane unutrašnje politike, što je sve nametalo utisak da u američkom društvu ima toliko problema, da bi moglo da se postavi pitanje: kakvi su to onda dometi odlazeće administracije s kojima se i predsednik Bil Klinton i Al Gor toliko hvale?\nGor je samo ovlaš pomenuo "uspehe" Klintonove administracije kao i ekonomiju koju je samo dodirnuo, brzo prešavši na "budućnost". Osim obećanja da će se boriti za "radnike, manjine i ugroženu srednju i nižu klasu", Gor je veoma kratko dotakao spoljnu politiku, pomenuvši pri tom Irak kao tačku gde su, navodno, ugroženi američki nacionalni interesi i izrekavši i takvu pohvalu da su SAD, "kao nijedna zemlja doprinele da se svet oslobodi fašizma i komunizma."\nUsputno pominjanje onog što Klinton ostavlja za sobom, samo je još pojačalo utisak da Gor na sve načine pokušava da se distancira od svoga dosadašnjeg šefa. Upravo je, prema ispitivanju javnog mnjenja, identifikacija Gora s Klintonom, koji ostavlja ružan utisak čoveka koji je u skandalima kompromitovao Belu kuću, jedan od njegovih najvećih izbornih problema.\n17:09h Ni šesti dan drame na dnu Barencovog mora nije doneo nikakav pomak\n17:14h Gor prihvatio nominaciju za predsedničkog kandidata\n17:49h Sarajevo: Generalima BiH povećane penzije na 1.200 maraka\n18:18h Vašington: Klinton opet na sudu zbog Monike?\n18:20h Direktor CIA stigao u Moskvu\n18:36h Šisel zahteva da EU ukine sankcije Austriji\n19:15h Zemljotres u Japanu


Maj mesec matematike - Gde sa decom? Najaktuelnija dešavanja za decu u Beogradu\nCentar za promociju nauke osmi put zaredom organizuje nacionalnu manifestaciju „Maj mesec matematike M3“ 0d 9. do 31. maja , sa sadržajima i programima širom Srbije. Posetioce očekuje izložba o Milutinu Milankoviću i interaktivni program u centru Beograda, kao i predavanja, radionice, filmske projekcije, prezentacije i raznovrsni sadržaji širom Srbije.\nUz goste, poznate matematičare iz raznih delova sveta, maj će i ove godine najširoj publici svih uzrasta približiti matematiku i predstaviti je kao deo naše svakodnevice, saopšteno je iz Centra za promociju nauke.\n„Od 2012. godine trudimo se da matematiku prikažemo kroz igru, umetnost, interaktivne eksponate, naučnopopularna predavanja, radionice, filmove i druge sadržaje, a program je prilagođen svim uzrastima, bez obzira na formalno obrazovanje“, saopštio je Centar za promociju nauke.\nTema ovogodišnjeg „Maja meseca matematike M3“ su matematika i geografija.